הוועדה המיוחדת לצדק חלוקתי ולשוויון חברתי, כנסת 20, פרוטוקול מספר 100, 2017-11-20 12:40

מכלוף מיקי זוהר: אני מתכבד לפתוח את ישיבת הוועדה לצדק חלוקתי ולשוויון חברתי.

מכלוף מיקי זוהר: הנושא שלפנינו היום הוא בחינת סוגיית ההטרדות המיניות בפריפריה – מניעה, טיפול ואכיפה.

מכלוף מיקי זוהר: סביב הדיון הזה התעוררו הרבה מאוד סוגיות.

מכלוף מיקי זוהר: אני מניח ששמעתם על כך בימים האחרונים.

מכלוף מיקי זוהר: גופים מסוימים חששו מעצם קיום הדיון ולא רצו שנקיים אותו.

מכלוף מיקי זוהר: אני יכול לצטט -את חברת הכנסת עאידא תומא סלימאן שאמרה שהדיון הזה הוא דיון לאומני ושיש לנו רצון חלילה לפגוע בערביי ישראל.

מכלוף מיקי זוהר: זאת למשל אחת הטענות שהיא העלתה.

מכלוף מיקי זוהר: היא אומרת שהיא קיימה דיונים בעניין הזה.

יוליה מלינובסקי: דיון אחד ביוזמתי.

מכלוף מיקי זוהר: כן.

מכלוף מיקי זוהר: המסקנה שיש לנו שיש בני מיעוטים רבים שלצערי הרב מטרידים מינית נשים בפריפריה – אגב, לא רק יהודיות אלא גם לא יהודיות – היא מסקנה מתבקשת לאור הנתונים שנחשפו ואנחנו רצינו לקיים על כך דיון.

מכלוף מיקי זוהר: רצינו להגביר את השיח גם במגזר הערבי לגבי הטרדות מיניות, ואגב, יתכן מאוד שמנטליות מסוימת שרובצת במגזר הערבי גורמת לו לפעמים לא להבחין – לא לכולו, לחלק מסוים ממנו – בין מהי הטרדה מינית ומהי לא הטרדה מינית.

מכלוף מיקי זוהר: אם אנחנו נגביר את השיח במגזר הערבי בעניין הזה ובעקבות כך יבינו במגזר הערבי בדיוק מה שאנחנו כולנו רוצים שכולם יבינו – גם המגזר הערבי וגם המגזר היהודי – הרווחנו.

מכלוף מיקי זוהר: לכן אני לא מבין מה פשר הכעס של חברי הכנסת הערביים על קיום הדיון הזה.

מכלוף מיקי זוהר: זה מצד אחד.

מכלוף מיקי זוהר: מצד שני, הזמנו לדיון את ארגון להב"ה.

מכלוף מיקי זוהר: הזמנו לדיון את ארגון יד לאחים.

מכלוף מיקי זוהר: אלה שני ארגונים שעושים עבודה טובה בכל מה שקשור למיגור התופעה של הטרדות מיניות ולמיגור התופעה של נשים יהודיות שנלקחות על ידי בני מיעוטים להתגורר אתם, לפעמים גם בניגוד לרצונן וגם תחת איומים ולחץ, והפכו את הארגונים האלו לאויבי העם או לאויבי ישראל, לארגונים קיצוניים.

מכלוף מיקי זוהר: אני אומר לעצמי באמת בשאלת תם, אם במדינת ישראל אנחנו מאפשרים חופש ביטוי לארגונים לדעתי בוגדניים כמו שוברים שתיקה, כמו בצלם, כמו עדאללה, וכולנו שומעים את הדברים שהם אומרים ומתקוממים מאוד ונותנים להם את חופש הביטוי, הייתכן שיעצרו ארגונים כמו ארגון להב"ה או ארגון יד לאחים מלפעול ולדבר?

מכלוף מיקי זוהר: הדמוקרטיה הולכת רק לצד אחד?

מכלוף מיקי זוהר: רק לצד השמאלי של המפה?

מכלוף מיקי זוהר: לצד הימני של המפה אין זכות ביטוי?

מכלוף מיקי זוהר: אני לא מבין את זה.

מכלוף מיקי זוהר: לכן אמרתי שהדיון הזה יתקיים תוך כדי שהארגונים האלה מוזמנים.

מכלוף מיקי זוהר: משם נעבור לסוגיית בנצי גופשטיין.

מכלוף מיקי זוהר: בנצי גופשטיין הוזמן במסגרת ההזמנה לארגון להב"ה.

מכלוף מיקי זוהר: הובא לידיעתי מצב בו אם בנצי גופשטיין ישתתף היום בדיון, הדיון הזה יתפוצץ ולא יתקיים.

מכלוף מיקי זוהר: היה בפני השיקול המאוד מאוד לא פשוט האם לבקש מבנצי גופשטיין לשלוח נציג אחר מטעמו לדיון הזה, מטעם להב"ה, או לא לקיים את הדיון.

מכלוף מיקי זוהר: ההחלטה בסוף הייתה פשוטה כי הדיון היום הוא הרבה יותר חשוב מאדם כזה או אחר.

מכלוף מיקי זוהר: אז בנצי גופשטיין לא משתתף היום בדיון.

מכלוף מיקי זוהר: יכול היה ארגון להב"ה כן להשתתף עם נציג אחר.

מכלוף מיקי זוהר: זה לא ארגון של איש אחד.

מכלוף מיקי זוהר: לכן אני גם לא מבין את הכעס משם.

מכלוף מיקי זוהר: המסקנה הפשוטה כאן היא שהדמוקרטיה הישראלית היא דבר מורכב ויש בה הכול מכל.

יהודה גליק: לא הבנתי.

יהודה גליק: מה זה אומר שאם בנצי גופשטיין היה מגיע, הדיון היה מתפוצץ?

מכלוף מיקי זוהר: אני יכול לפרט.

יהודה גליק: מישהו איים?

יהודה גליק: יש מישהו בכנסת ישראל שאיים באלימות?

מכלוף מיקי זוהר: לא.

מכלוף מיקי זוהר: זה לא היה איום באלימות אבל זה היה איום בפרובוקציות לגיטימיות שהיו גורמות לדיון הזה להיות דיון עקר ויכול בכלל לא להתקיים.

מכלוף מיקי זוהר: הוא היה הופך לקרקס.

יהודה גליק: אם מחר אני רוצה שנציגת ארגון נעמ"ת לא תגיע ואני אגיד לך שאם היא תגיע, אני אפוצץ את הדיון, אתה לא תיתן לה להגיע?

יהודה גליק: אם מחרתיים אני אומר שאם יבוא לכאן נציג בית הנשיא, אני אפוצץ את הדיון, אז אתה לא תזמין יותר את נציג בית הנשיא?

יהודה גליק: אני לא מבין.

יהודה גליק: אני רוצה להבין.

יהודה גליק: זה נשמע משהו מאוד מסוכן.

מכלוף מיקי זוהר: אני אסביר לך.

מכלוף מיקי זוהר: אני חושב שהבעיה הייתה עקב החלטת הפרקליטות הייתה להגיש כתב אישום נגד בנצי גופשטיין על הסתה לטרור.

יהודה גליק: זאת טענה אחרת.

מכלוף מיקי זוהר: אני עונה לך.

מכלוף מיקי זוהר: אתה שואל ואני עונה לך.

מכלוף מיקי זוהר: ברגע שיש רצון להגיש נגדו את אותו כתב אישום, זה קצת משנה את התמונה ולכן התעקשתי שארגון להב"ה כן יהיה בדיון, כן יאמר את דברו וכן יביא את הנתונים, אבל בנצי עצמו שמעורר כרגע איזושהי מחלוקת קשה בעקבות כתב האישום שהוגש נגדו, להגיע למצב שהדיון הזה חלילה היה מתפוצץ כתוצאה מכך והופך לקרקס, ההחלטה שלי הייתה החלטה לא קלה, אני מודה, זו החלטה קשה כי אני איש שמזוהה מאוד עם הימין ועמדותיי מאוד מאוד ברורות, אבל הגעתי להחלטה הזאת מתוך רצון לשמור על דיון טוב, מקצועי ורציני בנושא רציני.

יהודה גליק: לא פעם גורמים חרדיים אומרים שאם יבוא הרב הרפורמי הזה, הם יפוצצו את הדיון.

מכלוף מיקי זוהר: לא.

מכלוף מיקי זוהר: זאת לא הסיטואציה.

יהודה גליק: לא שמעתי אף פעם שבגלל זה אמרו שלא יבוא לכאן רפורמי וטוב שכך.

יהודה גליק: ברגע שאמרת שזה בגלל הגשת כתב אישום, זה משהו אחר.

מכלוף מיקי זוהר: זה הסיפור.

יהודה גליק: נדמה לי שאנחנו צריכים להיזהר לא להגיע למצב שמישהו מאיים לפוצץ דיון ולכן לא מזמינים אנשים.

יהודה גליק: זה דבר שהוא מסוכן לדמוקרטיה הישראלית.

מכלוף מיקי זוהר: אני מסכים אתך ולכן התעקשתי שארגון להב"ה ידברו וישלחו נציג מטעמם.

מכלוף מיקי זוהר: זה היה פרסונלי, זה היה שיקול פרסונלי עקב הנסיבות הלא פשוטות בהן נתקלנו וזה הסיפור.

מכלוף מיקי זוהר: אבל אני חושב שעדיין הדיון הזה הוא דיון כל כך חשוב שלא הייתי רוצה שהוא ייהרס בגלל אדם אחד ספציפי.

מכלוף מיקי זוהר: זה הסיפור.

מכלוף מיקי זוהר: זה דיון מאוד חשוב.

מכלוף מיקי זוהר: אני רוצה לעשות אותו בצורה הכי מקצועית ואני מקווה גם שנגיע לתוצאות חשובות.

מכלוף מיקי זוהר: אני כמובן אאפשר גם לחברי הכנסת לדבר אבל אני מציע שאולי נשמע את העדויות ואת הנציגויות.

מכלוף מיקי זוהר: חברתי תרצה לומר משהו?

יוליה מלינובסקי: תודה רבה.

יוליה מלינובסקי: אני מאוד שמחה אדוני היושב ראש שאתה הרמת כאן כפפה כי אני קיימתי דיון כזה בוועדה למעמד האישה לפני שנה ואז כולכם ברחתם.

יוליה מלינובסקי: לא אתה ולא אתה הייתם בדיון הזה.

יוליה מלינובסקי: אני הייתי שם לבד.

מכלוף מיקי זוהר: לא ידעתי שמתקיים דיון כזה.

יוליה מלינובסקי: הייתי שם לבד עם כל הרשימה המשותפת.

יהודה גליק: אנחנו סומכים על נשים שמסוגלות לנהל כאן את הדיון.

יוליה מלינובסקי: אני אתמודד בגבורה נגדם.

יוליה מלינובסקי: זה בסדר.

יוליה מלינובסקי: הדיון היה בדיוק על הנושא הזה, מה קורה בקו התפר, מה קורה בערים מעורבות, איך סובלות בנות בנצרת עילית, עדויות מבנות מירושלים – ואלה בנות, אפילו לא נערות – שליד בית הספר שלהן שמו שמירה כי מכפר ליד חבר'ה החליטו שהן טרף קל.

יוליה מלינובסקי: יוצא שבית הספר מגודר, עם שמירה, עם שתי ניידות בשעה שהבנות נכנסות ויוצאות.

יוליה מלינובסקי: הבעיה היא הן צריכות להגיע מבית הספר לתחנה, ולשם מלווים אותן.

יוליה מלינובסקי: הבנות כתבו לנו עדויות וסיפרו מה הן עוברות, עד כדי כך שעושים מולן צרכים.

יוליה מלינובסקי: זה מה שקורה כאן בירושלים.

יוליה מלינובסקי: אם זאת לא הטרדה, אז אני לא יודעת מהי הטרדה.

יוליה מלינובסקי: אלה לא נשים בוגרות.

יוליה מלינובסקי: מה עוברות סטודנטיות?

יוליה מלינובסקי: דיברתי על זה בקצרה בדיון הקודם.

יוליה מלינובסקי: סטודנטיות בירושלים שפשוט עוברות את ההטרדה הזאת על בסיס קבוע, כאן, בירושלים, באוניברסיטה.

<קריאה: יש עדויות מהמשטרה?

יוליה מלינובסקי: יש הכול.

<קריאה: אנחנו רוצים לראות.

מכלוף מיקי זוהר: תכף נשמע את המשטרה.

יוליה מלינובסקי: אני אתייחס גם למשטרה.

יוליה מלינובסקי: אדוני היושב ראש, מאחר שאני כבר שנה נמצאת בתוך הנושא הזה, אני אגלה לך היום הרבה דברים חדשים.

יוליה מלינובסקי: האוניברסיטאות מסתירות את העדויות האלה.

יוליה מלינובסקי: לסטודנטיות אין מענה.

יוליה מלינובסקי: הן מפחדות לעשות את זה והן מותקפות שם במיוחד בשעות הערב בתוך השכונה בה נמצאת האוניברסיטה וזה על בסיס קבוע.

יוליה מלינובסקי: בנצרת עילית, אדוני היושב ראש, ראש העיר הפנים אחרי שדיברנו לא מעט על כך שיש בעיה והוא קיבל עדויות מתושבות העיר שבשעה 8:00 בערב לצאת עם הכלב בנצרת עילית, זה בלתי אפשרי.

יוליה מלינובסקי: או שינסו לחטוף אותך לתוך הרכב או שיצרחו עליך או שינסו לגעת בך.

יוליה מלינובסקי: זה בלתי אפשרי.

יוליה מלינובסקי: גנבו לבנות כלבים לתוך הרכב כדי להכניס אותן לרכב.

יוליה מלינובסקי: ראש העיר הפעיל פקחים עירוניים כאשר על כל שריקה, על כל צעקה, מחלקים דוחות.

יוליה מלינובסקי: ביום אחד ניתנו דוחות בסכום של 24 אלף שקלים.

יוליה מלינובסקי: בנצרת עילית.

יוליה מלינובסקי: זה על הצעקות, על הטרדות מילוליות, וזה קורה עכשיו.

יוליה מלינובסקי: בזמנו, עת הכנתי את הדיון הזה, היה דיון מאוד מאוד קשה כי כפי שאתה יודע, יושבת ראש הוועדה למעמד האישה לא חושבת שיש בעיה כזו.

מכלוף מיקי זוהר: כן.

מכלוף מיקי זוהר: היא מעדיפה להכחיש אותה.

יוליה מלינובסקי: אני טוענת שהטיפול בבעיה מתחיל כאשר קודם כל מכירים בה.

יוליה מלינובסקי: יש לנו בעיה.

יוליה מלינובסקי: זה לא פוליטיקלי קורקט, זה לא נעים להגיד, אבל כן, בתרבות המוסלמית הערבית יש את הקטע הזה שלהטריד אישה זאת גאווה.

<קריאה: מה זה?

יוליה מלינובסקי: כן.

יוליה מלינובסקי: אני אומרת את זה ותלמדו את הנושא של המקורות.

יוליה מלינובסקי: הלכתי ובדקתי.

<קריאה: ממש לא.

<קריאה: זה ייחודי לתרבות המוסלמית?

<קריאה: איך הם לא מתביישים?

יוליה מלינובסקי: אנחנו נמצאים בקרב.

יוליה מלינובסקי: כן, אני לא מתביישת.

יוליה מלינובסקי: אני אומרת את הדברים.

מכלוף מיקי זוהר: בבקשה לא להפריע לחברת הכנסת לומר את הדברים.

מכלוף מיקי זוהר: לכל אחד ואחת מכם תהיה אפשרות לדבר על הנושא.

<קריאה: אנחנו נגיב.

יוליה מלינובסקי: אם אתם מכחישים את זה, אתם חיים במגדל השן.

יוליה מלינובסקי: במלחמות ובכל העימותים, תמיד, הדבר הראשון שעשו, אנסו נשים וזה קרה.

יוליה מלינובסקי: תלמדו את ההיסטוריה.

יוליה מלינובסקי: זה לא סוד וזה מה שקורה באזורי המתיחות.

<קריאה: אנחנו מכירים את ההיסטוריה והם לא היחידים.

מכלוף מיקי זוהר: אני מבקש לא להפריע.

יוליה מלינובסקי: זה לא פוליטיקלי קורקט לומר את הדברים.

יוליה מלינובסקי: אנחנו מדינה מתקדמת והגברים שלנו צדיקים והנשים שלנו צדיקות וזה לא קורה אבל זה קורה.

יוליה מלינובסקי: יש כאן עדויות ואני רואה את הבנות האלה שהיו אצלי בדיון וגם נשים מבוגרות שמוטרדות בתחנות האוטובוסים על ידי חבר'ה צעירים כי זה קל, כי זה נגיש, ובנות צעירות באוניברסיטה ובבית הספר כאן – ואני לא אומר היכן כדי לא לפגוע בהן – מוטרדות.

יוליה מלינובסקי: החיות האלה עושים צרכים מולן, מול העיניים שלהן והן לא מסוגלות לצאת מבית הספר בלי ליווי.

יוליה מלינובסקי: אל תכחישו את זה כי זה קורה, זה קיים וגם היום זה קורה.

יוליה מלינובסקי: לא סתם העירייה והמשטרה שמו שם שתי ניידות.

יוליה מלינובסקי: בזמנו עורכת הדין רוני סדובניק פנתה למשטרת ישראל וביקשה לקבל פרטים לפי חוק חופש המידע.

יוליה מלינובסקי: אני לא אצטט כאן הכול אבל מספר פרטים.

יוליה מלינובסקי: בשנים 2007-2014 רק באזורי קן התפר של ירושלים מעל שישים מקרי אונס ומעל 500 תקיפות מיניות של ערבים את היהודיות.

יוליה מלינובסקי: פניתי למשטרת ישראל בבקשה לפי חוק חופש המידע.

יוליה מלינובסקי: לבקש חופש המידע ותשלום אגרה.

יוליה מלינובסקי: ביקשתי פילוח לפי ערים.

יוליה מלינובסקי: התשובה הייתה: "אנו דוחים בקשתך לקבלת נתונים לפילוח לכל ישוב בנפרד מחשש לפגיעה בפרטיות".

מכלוף מיקי זוהר: לערים?

מכלוף מיקי זוהר: מה פרטי בערים?

יוליה מלינובסקי: לא ביקשתי שמות של פלוני אלמוני אלא ערים.

יוליה מלינובסקי: למה?

יוליה מלינובסקי: כי זה לא נעים, כי זה מאוד קשה להגיד את המספרים האלה.

מכלוף מיקי זוהר: כי הנתונים כנראה יהיו בעייתיים.

יוליה מלינובסקי: ראשית, אין להם נתונים.

יוליה מלינובסקי: "מחשש לפגיעה בפרטיות".

יוליה מלינובסקי: תשובת משטרת ישראל.

יוליה מלינובסקי: בקושי רב הצלחנו להוציא נתונים.

יוליה מלינובסקי: הנתונים של המשטרה לא תואמים את נתוני המשרד לביטחון פנים.

יוליה מלינובסקי: הנתונים של המשרד לביטחון פנים לא תואמים את הנתונים של המשטרה.

יוליה מלינובסקי: אדוני היושב ראש, מסקנה מכל ההתעסקות שלי במשך כמעט שנה בכל הנושא הזה.

יוליה מלינובסקי: אנחנו חיים בהכחשה.

יוליה מלינובסקי: אנחנו חושבים שאם אנחנו נכחיש שהבעיה קיימת, היא תיעלם לנו ולא תהיה.

יוליה מלינובסקי: זה פשוט לא יקרה לנו.

יוליה מלינובסקי: אבל זה בדיוק כפי שקורה עם אנשים שצורכים סמים ואלכוהול.

יוליה מלינובסקי: בטיפולים אומרים דבר פשוט, שקודם כל בן אדם צריך להודות שיש לו בעיה ואחר כך, רק אחר כך, אפשר לטפל בו.

יוליה מלינובסקי: זה מה שקרה עם הנשיא לשעבר קצב.

יוליה מלינובסקי: כל עוד הוא הכחיש שיש לו בעיה, אמרו שיישאר היכן שהוא יישאר וכשהוא קיבל את האחריות ואמר שיש לו בעיה, מוכן להיכנס לטיפול, זה כבר היה סיפור אחר.

יוליה מלינובסקי: אנחנו כחברה מכחישים כי זה לא נוח לנו, כי זה לא נעים, כי אנחנו רוצים להיות יפי נפש ואנחנו פשוט מפקירים את הבנות האלה.

יוליה מלינובסקי: מפקירים אותן על בסיס קבוע באותם אזורים בהם יש את החיכוך.

יוליה מלינובסקי: יכול להיות שזה לא קורה היכן שאני גרה, באזור שלך, אבל זה שם.

מכלוף מיקי זוהר: זה כן קורה גם באזור שלי.

יהודה גליק: היכן שהוא גר, זה קורה.

מכלוף מיקי זוהר: זה קורה הרבה.

יהודה גליק: לא ערבים.

יהודה גליק: בדואים.

מכלוף מיקי זוהר: נכון.

מכלוף מיקי זוהר: מהנגב.

יוליה מלינובסקי: אנחנו צריכים כחברה לומר שזה קורה לנו.

יוליה מלינובסקי: אגב, מה שהיה בדיון לפני שנה, חברי הכנסת הערבים מהרשימה המשותפת ניסו לומר שאלה חבר'ה צעירים שהדם בוער בהם.

יוליה מלינובסקי: אמרתי שאם הם חולים, שילכו לטיפול.

יוליה מלינובסקי: אנחנו לא אשמים בזה.

יוליה מלינובסקי: אני לא צריכה להיות מותקפת ומפוחדת, ואני רואה כאן את ג'ניה וכנראה גם היא תדבר בהמשך, בגלל שמישהו חולה, חולה מין, חולה לא יודעת מה, ויש לו פנטזיות.

מכלוף מיקי זוהר: או שהוא לא קיבל חינוך נכון.

יוליה מלינובסקי: חינוך טוב.

יוליה מלינובסקי: אז בוא נחנך אותם.

יוליה מלינובסקי: אני רוצה לראות את אותם חבר'ה צעירים מעוספייה, מה הם מחפשים בשכונות היהודיות?

יוליה מלינובסקי: הם קונים חלב בשעה 8:00 בערב?

יוליה מלינובסקי: למה הם מגיעים לשם בשיירות?

יוליה מלינובסקי: מה הם מחפשים שם?

יוליה מלינובסקי: אני רוצה לראות שהם יתנהגו באותה צורה, באותה דרך, באותה אלימות, באותן צרחות לבנות בכפרים שלהם.

מכלוף מיקי זוהר: לא.

מכלוף מיקי זוהר: יש הבדל.

מכלוף מיקי זוהר: אם הם יתנהגו בעוספייה בזלזול כלפי בחורה ערבייה שם, למחרת ירצחו אותם.

יהודה גליק: ירצחו אותם.

יוליה מלינובסקי: נכון.

מכלוף מיקי זוהר: כי שם המנטליות היא שונה ושם יש כבוד המשפחה אבל אפשר לפגוע בכבוד המשפחה של יהודי כי הוא לא ערבי.

יוליה מלינובסקי: מה אומרות סטודנטיות ערביות שגם אתן דיברתי?

יוליה מלינובסקי: סטודנטיות ערביות חילוניות שאי אפשר לזהות אותן כערביות.

יוליה מלינובסקי: הן אומרות שגם הן מותקפות אבל ברגע שהן עונות בערבית, הכול נגמר.

יוליה מלינובסקי: זאת אומרת, שם אסור.

יוליה מלינובסקי: אם אני אענה בעברית, כנראה מותר.

יוליה מלינובסקי: יש מקרי אונס ויש מקרים.

יוליה מלינובסקי: אני מודה לך.

מכלוף מיקי זוהר: תודה על הדברים החשובים.

יוליה מלינובסקי: דבר אחרון.

יוליה מלינובסקי: פניתי גם ליושב ראש ועדת הפנים של הכנסת כי זאת סמכותו.

יוליה מלינובסקי: הוא סירב לקיים את הדיון הזה.

יוליה מלינובסקי: לכן אני מאוד מאוד מודה לך על קיום הדיון.

מכלוף מיקי זוהר: אני רוצה לומר כמה דברים.

מכלוף מיקי זוהר: ראשית, הוועדה הזאת מעולם לא חששה לפתוח את הפצעים הכי כואבים שיש בחברה הישראלית והיא גם לא תחשוש.

מכלוף מיקי זוהר: הוועדה הזו לא קמה כדי להיות במיינסטרים אלא היא באה כדי לצמצם פערים בחברה הישראלית.

מכלוף מיקי זוהר: תתפלאו, אם אנחנו נצליח לשנות את הגישה ואת המנטליות שיש היום בתוך האוכלוסיות הערביות, צמצמנו את הפערים בחברה הישראלית.

מכלוף מיקי זוהר: כשיש בחברה הערבית מנטליות מסוימת בה כבוד האישה הוא לא באותו מעמד כמו בחברה היהודית ובה האישה מקבלת יחס שונה, נחות יותר, מזה שאנחנו מעניקים לאישה בחברה היהודית – הפערים בינינו לבין האוכלוסייה הערבית לא יצטמצמו.

מכלוף מיקי זוהר: אנחנו לא רוצים את האוכלוסייה הערבית בפיגור אל מול החברה הישראלית.

מכלוף מיקי זוהר: יש דברים שצריך לצמצם את הפערים בהם, כמו שדיברנו בוועדה הזאת על חינוך, כמו שדיברנו על רווחה באוכלוסיות הערביות ואנחנו מדברים גם על גישה והתנהלות במסגרת זוגית ביחס וכבוד לאישה.

מכלוף מיקי זוהר: מכאן מגיע מקור הדיון.

מכלוף מיקי זוהר: אני רוצה להצטרף לדבריה של חברת הכנסת מלינובסקי.

מכלוף מיקי זוהר: בחברה הערבית יש מושג שניתן להטריד מינית אישה יהודייה.

מכלוף מיקי זוהר: שמעת מה אני אומר?

מכלוף מיקי זוהר: אני חוזר על זה.

<קריאה: היא בהלם.

מכלוף מיקי זוהר: אני אחזור על זה.

מכלוף מיקי זוהר: בחברה הערבית יש מושג שניתן להטריד מינית יהודייה ואסור להטריד מינית ערבייה.

<קריאה: זה רשום באיזשהו מקום?

מכלוף מיקי זוהר: אמרתי לך מה אני אומר.

מכלוף מיקי זוהר: את רוצה שאני אחזור על זה עוד פעם?

מכלוף מיקי זוהר: אני אגיד את זה עוד פעם.

יוליה מלינובסקי: תקראו את המקורות.

יוליה מלינובסקי: זה במקורות.

<אורי נרוב: איפה?

<אורי נרוב: תראו לי איפה.

יוליה מלינובסקי: תקראו היסטוריה.

יוליה מלינובסקי: תמיד זה היה כך.

מכלוף מיקי זוהר: אני אגיד את זה עוד פעם עד שתביני.

מכלוף מיקי זוהר: בחברה הערבית יש מושג כזה שניתן להטריד מינית יהודייה ולא להטריד ערבייה.

מכלוף מיקי זוהר: אם הוא יטריד מינית ערבייה, יום למחרת על עיקרון כבוד המשפחה דינו מוות.

מכלוף מיקי זוהר: זה אומר שהאח של אותה ערבייה שהוא הטריד, ירצח אותו, ואם הוא לא ירצח אותו, לפחות ינסה לרצוח אותו והוא לא יעז לעשות את זה.

<אורי נרוב: החברה הערבית, כמו החברה היהודית, יש בה הרבה קטגוריות.

יוליה מלינובסקי: תסביר את זה לבנות כאן בבית הספר בירושלים.

מכלוף מיקי זוהר: אני אומר לך שאצלנו בחברה היהודית יש גם בעיות של הטרדות מיניות.

מכלוף מיקי זוהר: אנחנו מודעים לכך ואנחנו פותחים אותן ומדברים עליהן.

מכלוף מיקי זוהר: יש עכשיו את קמפיין "גם אני".

מכלוף מיקי זוהר: לא שמעת עליו?

מכלוף מיקי זוהר: כולן מדברות על ההטרדות המיניות שלהן.

מכלוף מיקי זוהר: הגיע הזמן שגם בחברה הערבית יפתחו את זה.

<אורי נרוב: למה אי אפשר לדון במסגרת הקמפיין הזה גם בחבר הערבית?

מכלוף מיקי זוהר: אדוני, אתה תיתן לי לסיים את דבריי.

מכלוף מיקי זוהר: למה אנחנו רוצים לדבר על זה?

מכלוף מיקי זוהר: כי בחברה הערבית יש כבר דרך למגר את ההטרדה המינית בתוך החברה הערבית, על בסיס כבוד המשפחה.

מכלוף מיקי זוהר: שם ערבי לא יעז להטריד ערבייה כי הוא יודע שמחר בבוקר הוא יכול להירצח בגין זה אבל אין לו בעיה להטריד יהודייה כי שם לא יעשו לו כלום.

יוליה מלינובסקי: בנות.

יוליה מלינובסקי: בנות קטנות.

מכלוף מיקי זוהר: זה מקור הדיון.

<אורי נרוב: אני לא מצדיק הטרדה מינית, אבל אני חושב שצריך לדון בהטרדה מינית כשלעצמה.

מכלוף מיקי זוהר: מרכזי הסיוע אומרים שהם באים להילחם בתופעה המטרידה הזאת.

<אורי נרוב: אתה לוקח את זה לכיוון גזעני.

מכלוף מיקי זוהר: אני אומר שזה גזעני?

<אורי נרוב: כשאתה מתייחס לחברה הערבית.

מכלוף מיקי זוהר: אתה קורא לטענות שלי גזעניות?

מכלוף מיקי זוהר: הטענות שלי עובדתיות.

<אורי נרוב: אתה לא נותן שום תימוכין לזה.

מכלוף מיקי זוהר: תכף ניתן את התימוכין.

<אורי נרוב: אתה מתייחס לחברה הערבית כמקשה אחת וזה לא נכון.

מכלוף מיקי זוהר: קודם כל, אדוני יאמר את שמו.

<אורי נרוב: עורך דין אורי נרוב מהמרכז הרפורמי לדת ומדינה.

<אורי נרוב: אני אומר שזה לא נכון לכלול את כל החברה הערבית תחת אותה כיפה כמו שזה לא נכון לכלול את כל החברה היהודית תחת אותה כיפה.

יוליה מלינובסקי: למה זה לא קורה לבנות בבתי הספר בכפרים שלהם?

יוליה מלינובסקי: למה הם מגיעים לבתי הספר היהודיים?

<אורי נרוב: אין הטרדות מיניות במקומות אחרים בישראל?

יוליה מלינובסקי: תסתכל מה קורה בבית הספר הזה.

יוליה מלינובסקי: יש שם ניידות.

<אורי נרוב: זה הדבר הייחודי להם?

<אורי נרוב: במקום לטפל בהטרדה עצמה - - -

מכלוף מיקי זוהר: אדוני, אני עוזר לחברה הערבית.

מכלוף מיקי זוהר: אני לא פוגע בה.

<אורי נרוב: אתה מתרכז בחברה הערבית.

<קריאה: למה הם לא הגיעו לדיון?

יוליה מלינובסקי: כך לא יהיה דיון אלא רק צעקות.

מכלוף מיקי זוהר: אני אומר לך למה הם לא הגיעו לדיון.

מכלוף מיקי זוהר: הם לא הגיעו לדיון במכוון.

מכלוף מיקי זוהר: חשבת שהם עסוקים?

מכלוף מיקי זוהר: הם לא הגיעו במכוון מתוך חשש להתמודד עם האמת.

מכלוף מיקי זוהר: חברי, כל אחד ואחד מכם ידבר ויאמר את דברו.

מכלוף מיקי זוהר: אנחנו עכשיו ניתן אפשרות לכולם.

מכלוף מיקי זוהר: אם חבר כנסת ירצה לומר משהו לפני, בבקשה.

מכלוף מיקי זוהר: אנחנו נשמע עדויות, נביא נתונים ונראה לכם למה הטענות שאנחנו מעלים כאן היום בדיון הן נכונות לאשורן.

<אורי נרוב: לא אמרתי שהטענות לא נכונות.

<אורי נרוב: אני אמרתי שההקשר שאתם נותנים לטענות האלה הוא גזעני.

מכלוף מיקי זוהר: אני נותן נתוני אמת ואני יכול להגיד לך משהו.

מכלוף מיקי זוהר: אני למדתי דבר אחד, שבמבחן ההיסטוריה ובמבחן המציאות, האמת תמיד מנצחת.

מכלוף מיקי זוהר: אף אזרח במדינת ישראל, אף אזרח, איזה שתרצה, עם איזו עמדה פוליטית ומאיזה גוון פוליטי שתרצה, שגר באזורי הפריפריה במקום שיש בו ריכוזי אוכלוסייה ערבית, יכול לפסול או למחות על הטענות שהועלו כאן היום בוועדה כי הוא חי את זה ביום יום שלו עם הבנות שלו ועם האחייניות שלו ועם בנות הדודות שלו ועם האחיות שלו.

יוליה מלינובסקי: מקרה שקרה בלוד.

יוליה מלינובסקי: מקרה אונס מזעזע.

מכלוף מיקי זוהר: הוא רואה את זה יום יום.

מכלוף מיקי זוהר: כל ראשי הרשויות מעידים על העניין הזה.

יוליה מלינובסקי: נכון.

מכלוף מיקי זוהר: כל גוף רציני יודע שהתופעה הזאת קיימת ולהכחיש את זה, זה לברוח מהבעיה ואנחנו לא נאפשר את זה.

מכלוף מיקי זוהר: אנחנו רוצים לקיים כאן דיון רציני, דיון אמיתי, שיביא לפתרון הסוגיה לטובת המגזר הערבי ולטובת המגזר היהודי.

מכלוף מיקי זוהר: לא רק לטובת המגזר היהודי אלא לטובת כל מדינת ישראל כולה על שלל אזרחיה.

<אורי נרוב: למה יש הפרדה בין המגזרים?

<אורי נרוב: אני מנסה להבין.

מכלוף מיקי זוהר: אתה חושב שהמגזר הערבי והמגזר היהודי הוא אותו דבר?

מכלוף מיקי זוהר: תתפלא, זה לא.

<אורי נרוב: אני חושב שגם החברה החרדית לצורך העניין לא רואה את הנשים כשוות ואתם לא מדברים עליה.

מכלוף מיקי זוהר: אדוני, מעכשיו אני לא אאפשר הפרעות.

מכלוף מיקי זוהר: אנחנו נעבור לדיון ענייני ונתחיל לשמוע את הדוברים.

מכלוף מיקי זוהר: נתחיל קודם כל עם שרה לורקט.

מכלוף מיקי זוהר: נשמח לשמוע ממך משהו שאת חווית.

<שרה לורקט ניסני: אני לצערי נמצאת כאן פעם שנייה בדיון.

<שרה לורקט ניסני: הייתי מאוד שמחה להיות לא בצד הזה של העניין אבל לצערי אני באה לכאן כדי להעיד וכדי לספר לכם על מקרים אישיים שלי, של חברות שלי, של אחיות שלי, מקרים שאני באמת אפרט לכם מהקל אל הקשה כדי שחס וחלילה לא תזדעזעו יותר מדי.

<שרה לורקט ניסני: אני חייבת לומר שאני לא מאוד שמחה לחשוף את עצמי בצורה כזאת אבל אני באמת עושה את זה כדי שהקול של אותן בנות יישמע ואני מרגישה שבאמת לא מקשיבים לנו, חוץ מחברי הכנסת שמאוד מנסים לעזור בסוגיה.

<שרה לורקט ניסני: הסוגיה הזאת, מנסים לא לחשוף אותה ולא לדבר עליה כי היא לא פוליטיקלי קורקט.

<שרה לורקט ניסני: אני מאוד מתנצלת אבל אני רוצה לומר את כל הדברים ולשים הכול על השולחן.

<שרה לורקט ניסני: ההטרדות המיניות שאני חווה ביום יום כתושבת ירושלים מאז היותי ילדה, זה מתחיל החל משריקות ברחוב, תחנת אוטובוס כשאני מחכה לאוטובוס – שריקות, עצירות של רכבים שאומרים לו בואי תעלי לרכב.

<שרה לורקט ניסני: אחותי הקטנה, החל מגיל 14, כבר חוותה הטרדות כאלה.

<שרה לורקט ניסני: חברות של אחותי שהיום הן בנות 18, יום יום ושעה שעה, גם בבוקר וגם בערב, החל משריקות ועצירות של רכבים ועד מקרה, לצערי, של חברה טובה שחוותה אונס על ידי שלושה ערבים.

<שרה לורקט ניסני: כל הדברים האלה שאני אומרת לכם, אלה רק אנשים מהאוכלוסייה הערבית ולא צריך לפחד לומר את זה.

<שרה לורקט ניסני: אנחנו חוות את זה כל יום.

<שרה לורקט ניסני: עם כל הכבוד לכל האנשים שיושבים כאן סביב השולחן הזה ושמגיעים מכל מיני ארגונים כאלה ואחרים, אני באה לדבר אתכם מהשטח.

<שרה לורקט ניסני: אנחנו חוות את זה יום יום בשטח וזה מאוד מאוד קשה.

<שרה לורקט ניסני: אני מברכת על היוזמה הזאת והתחלת הטיפול בסוגיה הזאת, סוגיה מאוד מאוד קשה שצריך להתחיל לראות מה עושים, מה המשטרה עושה בעניין הזה, איך בעצם מונעים את הדברים האלה שאנחנו חוות ביום יום שלנו.

<שרה לורקט ניסני: אני חייבת לומר שמעבר להטרדות האלה שאנחנו חוות, אני חושבת שיש כאן עניין לאומני שלא צריך להסתיר אותו אלא לשים אותו על השולחן וצריך לדבר עליו.

<שרה לורקט ניסני: יש כאן עניין של ערבים שמטרידים יהודיות ומרשים לעצמם לדבר כמו שהם רוצים ליהודיות, לשרוק לנו, לקרוא לנו בשמות גנאי שלא נעים לי, באמת לא נעים לי מכבודכם להזכיר את השמות האלה כאן בכנסת ישראל.

<שרה לורקט ניסני: אני בעצמי עשיתי עלייה, הגעתי לכאן מצרפת כדי לחיות במדינת ישראל כיהודייה, כחופשית במדינתי ואני מרגישה שאני לא יכולה לחיות כאן כבן אדם חופשי בגלל אותם גברים ערבים שמטרידים אותי יום יום ומטרידים את המשפחה שלי, את החברות שלי וכל מיני נשים שכבר פונות אלי באופן עצמאי ואומרות לי שגם הן חוו הטרדות מיניות.

<שרה לורקט ניסני: יש לי רשימה ארוכה של בנות שמוכנות לבוא, להעיד ולדבר והן לא מסתירות את זה.

<שרה לורקט ניסני: הן כבר לא מתביישות לספר את זה כי הן יודעות שצריך לעשות משהו בעניין.

<שרה לורקט ניסני: בזמן הזה שאנחנו מדברים, אני בטוחה שיש עוד בנות שמוטרדות מינית וצריך לעשות משהו עם הסוגיה הזאת.

<שרה לורקט ניסני: אני חושבת שזה עניין הרבה מעבר להטרדות נשים על ידי גברים.

<שרה לורקט ניסני: יש כאן עניין לאומני שצריך לשים עליו את הנקודה ולנסות לראות מה אנחנו עושים בעניין.

<שרה לורקט ניסני: בהיסטוריה של העם היהודי אנחנו רואים שהרבה פעמים יהודיות נאנסו על ידי עמים כאלה ואחרים וזה היה אקט לאומני מכוון, אנטישמי, וגם כאן צריך לבוא ולומר את הדברים.

<שרה לורקט ניסני: יש כאן אקט אנטישמי.

<שרה לורקט ניסני: ערבים עושים את זה.

<שרה לורקט ניסני: מבחינתם, כמו שאמרתם, זו מצווה לעשות דבר כזה וזה סוג של פיגוע.

<שרה לורקט ניסני: אני מצטערת להגיד את זה כך, אבל זה סוג של פיגוע.

<שרה לורקט ניסני: זאת פגיעה לאומנית ואנחנו צריכים לבוא ולתת דין וחשבון בעניין הזה.

<שרה לורקט ניסני: זה לא הגיוני שבמדינה דמוקרטית יהודית בנות יחוו דבר כזה יום יום, לא רק בירושלים.

<שרה לורקט ניסני: אני מכירה את הירושלמיות אבל בכל מקום כזה או אחר, גם בנצרת עילית, גם בחיפה זה קורה.

<שרה לורקט ניסני: צריך לשים סוף לדבר הזה.

מכלוף מיקי זוהר: תודה רבה.

מכלוף מיקי זוהר: כל הכבוד על האומץ.

מכלוף מיקי זוהר: אנחנו מודים לך שהגעת.

<לילי הלפרין: אפשר לשאול שאלה?

מכלוף מיקי זוהר: כן.

<לילי הלפרין: היא אומרת דברים מזעזעים.

<לילי הלפרין: איפה המשטרה?

מכלוף מיקי זוהר: עכשיו נשאל גם את המשטרה.

מכלוף מיקי זוהר: את רוצה לשמוע את התשובה.

מכלוף מיקי זוהר: יש לי גם תשובה בשבילך.

מכלוף מיקי זוהר: המשטרה, לטפל בכמות המטורפת של אותן הטרדות עליה דיברה הבחורה המקסימה הזאת, שרה, זה כמעט בלתי אפשרי כי זה פשוט הפך להיות מכת מדינה.

מכלוף מיקי זוהר: זה אף פעם לא נפסק אלא זה רק הולך ומתגבר משבוע לשבוע.

<גיל רונן: את שואלת מה קרה למשטרה?

<גיל רונן: מי את?

<גיל רונן: תגידי לי מי את.

<גיל רונן: מי משלם לך את המשכורת שלך.

<גיל רונן: תגידי לנו מי את.

מכלוף מיקי זוהר: חברים, בבקשה לא להפריע לדיון.

<גיל רונן: אין לך שם?

<גיל רונן: את פוחדת לומר את השם שלך?

מכלוף מיקי זוהר: שרה לאופר, יועצת ומנחת הורים, ארגון "יד לאחים".

מכלוף מיקי זוהר: חבר'ה, אני אתחיל להוציא אנשים מהאולם.

מכלוף מיקי זוהר: לא מתאים לי שהדיון הזה יהפוך להיות קרקס.

מכלוף מיקי זוהר: גם כך לא פשוט לקיים דיון כזה.

<שרה לאופר: תודה שהזמנתם אותנו.

<שרה לאופר: זאת באמת הזדמנות להביא את דברנו.

<שרה לאופר: אנחנו ארגון מטפל.

<שרה לאופר: רובנו אנשי טיפול, יועצות או עובדות סוציאליות שלא כל כך מתעסקות במספר של התופעות והיכן הן קיימות אבל מטפלות בתופעה עת מגיעות אלינו הבנות אחרי שהדברים קורים.

<שרה לאופר: דתיים וחילוניים, בכל מקום, במשטרה, בשירות לאומי, הטרדות מיניות קורות בכל מקום אבל יש הרבה אמת בדבר שהביאו כאן שבעצם הבנות שלנו, כאילו אין מי שישמור עליהן.

<שרה לאופר: סיפרה לי בחורה מה קרה לה ביום כיפור האחרון.

<שרה לאופר: בחורה מלוד, לא דתייה, חזרה לביתה ושני חבר'ה על אופניים אמרו לה, בואי, ניקח אותך הביתה.

<שרה לאופר: היא הבינה את הראש, היא יודעת ערבית על בוריה, ואמרה להם בערבית שייזהרו מאח שלה.

<שרה לאופר: אחד אמר לשני, איזה מזל, חשבתי שהיא יהודייה.

<שרה לאופר: זה אומר הרבה.

מכלוף מיקי זוהר: זה אומר הכול.

<שרה לאופר: זה אומר הכול.

<שרה לאופר: לבנות שלנו, אין את המושג הזה של להגן על כבוד המשפחה.

<שרה לאופר: מה שאנחנו אומרים לבנות בהרצאות באולפנות, בבתי ספר דתיים ולא דתיים הוא שאם אתם לא תשמרו על עצמכן, אף אחד לא ישמור עליכן.

<שרה לאופר: הבעיה שהן גם לא תמיד מודעות ואם ילדה בת 15 נוסעת באוטובוס והנהג עוצר לה אחרי שהיא כבר כאילו הפסידה את האוטובוס והיא עולה, והוא אומר לה שתי משהו כי את רצת לאוטובוס ואת צמאה, מכאן לשם מתפתחים דברים, ואז, לא, אני לא התכוונתי, אני אגיד לאבא שלך ולאימא שלך, אני אגיד לבית ספר, יעיפו אותך מבית הספר או יעיפו אותך מהשירות הלאומי.

<שרה לאופר: כאן הדברים הולכים ומסתבכים.

<שרה לאופר: זה קורה המון המון עם נהגי אוטובוס.

<שרה לאופר: שוב אני אומרת, לאו דווקא ערבים אבל אנחנו מתרכזים כאן בזה, ראשית, בגלל הכמות.

מכלוף מיקי זוהר: אגב, את יכולה להתייחס לאזורים ולמיקומים בהם את מזהה שזה קורה יותר?

<קריאה: מדברים על הפריפריה.

מכלוף מיקי זוהר: מרבית הציבור הערבי חי באזורי הפריפריה.

מכלוף מיקי זוהר: זאת עובדה.

מכלוף מיקי זוהר: אני שואל את עצמי שאלה.

מכלוף מיקי זוהר: האם בריכוזים של אוכלוסייה של יהודים וערבים יחד, האם שם התופעה גדולה יותר משאר הערים?

<שרה לאופר: לחלוטין כן.

<שרה לאופר: בואו נדבר אתכם על ערים דתיות וחרדיות שנחשבות פריפריה, שזה ביתר עילית, אלעד, קריית ספר, עמנואל.

<שרה לאופר: באמת, דברים הזויים.

<שרה לאופר: הילדות שם כל כך תמימות ברמות שלא כאן

<שרה לאופר: המקום לדבר אם הן עד כדי כך תמימות או לא.

<שרה לאופר: הגיעה אלינו בחורה חרדית מבית של חסידי גור ולא ידעה שהיא בהריון כי היא לא ידעה מה קורה ולמה.

<שרה לאופר: רובן ככולן במקומות האלה, במקומות של קו התפר.

<שרה לאופר: הבנות שלנו הן טרף קל, צעירות, מבוגרות, גם עם נשים יותר מבוגרות אין בעיה להתחיל.

<גדי גבריהו: בחברה החרדית אין הטרדות מיניות?

<שרה לאופר: לא אמרתי שאין.

<גדי גבריהו: ספרי לנו עליהן קצת.

<גדי גבריהו: אני יושב פורום תג מאיר.

<גדי גבריהו: אולי נשמע קצת גם על הטרדות מיניות בחברה החרדית.

<גדי גבריהו: יש כאן בחורה שהוטרדה על ידי מישהו חרדי.

<גדי גבריהו: אולי נשמע על כך קצת?

<שרה לאופר: בסדר.

מכלוף מיקי זוהר: אדוני אומר שבגלל שיש הטרדות מיניות אצל החרדים, זה בסדר שהערבים יטרידו יהודיות?

מכלוף מיקי זוהר: זה מה שאדוני אומר?

<גדי גבריהו: לא.

<גדי גבריהו: אני אומר שצריך לדון בהטרדות מיניות.

<גדי גבריהו: נקודה.

מכלוף מיקי זוהר: בלי ההקשר של ערבים שמטרידים יותר.

<גדי גבריהו: לדבר על הטרדות מיניות בבית הנשיא.

מכלוף מיקי זוהר: אתה קורא עיתונים?

<גדי גבריהו: לדבר על איציק מרדכי.

<גדי גבריהו: אני קורא עיתונים בדיוק כמוך.

מכלוף מיקי זוהר: אם אתה קורא עיתונים, אתה יודע שמדברים על זה טוב מאוד בחברה הישראלית.

מכלוף מיקי זוהר: הגיע הזמן שידברו על זה גם בחברה הערבית.

<גדי גבריהו: שאלת אותי שאלה.

<גדי גבריהו: אני לא שמעתי על דיון - - -

מכלוף מיקי זוהר: אדוני יודע שהחברה הישראלית והחברה היהודית דנה באופן רציני בנושאים של הטרדות מיניות.

מכלוף מיקי זוהר: האם לא הגיע הרגע שיעשה הדיון הזה גם בחברה הערבית?

מכלוף מיקי זוהר: זה מה שאני שואל אותך.

מכלוף מיקי זוהר: תענה כן או לא.

<גדי גבריהו: תן לי לענות.

<גדי גבריהו: לא התקיים דיון על הטרדות מיניות של יהודים במשרות בכירות בכנסת ישראל.

מכלוף מיקי זוהר: שאלתי אותך שאלה ואתה לא עונה.

<גדי גבריהו: אני עונה לך.

יוליה מלינובסקי: זה לא פוסל אחד את השני.

מכלוף מיקי זוהר: אתה לא עונה.

<גדי גבריהו: צריך לקיים דיון.

מכלוף מיקי זוהר: תודה.

מכלוף מיקי זוהר: סיימת.

יוליה מלינובסקי: זה נקרא ראש בקיר.

מכלוף מיקי זוהר: לא, זה נקרא להצדיק את המשכורת.

מכלוף מיקי זוהר: הוא מקבל משכורת מאנשים שצריכים שהוא יגיד את הדברים האלה.

<גדי גבריהו: כמה עלוב אדוני.

<גדי גבריהו: כמה עלוב אתה אדוני.

מכלוף מיקי זוהר: תודה רבה.

מכלוף מיקי זוהר: סיימת.

<גדי גבריהו: כמה עלוב אתה.

מכלוף מיקי זוהר: אדוני, אתה קראת לי עלוב?

<גדי גבריהו: אתה אמרת שאני מקבל משכורת ואני אומר את הדברים כדי להצדיק את המשכורת שלי.

<גדי גבריהו: אמרתי שהטענה עלובה.

מכלוף מיקי זוהר: אדוני מוכן לחזור בו מדבריו?

<גדי גבריהו: כן.

<גדי גבריהו: חוזר.

מכלוף מיקי זוהר: תודה.

מכלוף מיקי זוהר: תסיימי את דבריך.

<שרה לאופר: אני אומרת שאני משאירה את הדעות הפוליטיות בחוץ.

<שרה לאופר: אני רואה את זה.

<שרה לאופר: כמובן בואו לא נתייפייף, זה קיים בכל מקום אבל קיים בשיעורים רבים ומוכפלים לאין שיעור בתפר הזה של בין יהודיות לערבים.

<שרה לאופר: אני לא יודעת אם זה כך כי שם מותר, אבל כן, בואו נאמר את זה.

<שרה לאופר: זאת דרך נוספת שלהם להכות בנו, להכות בנו בצורה יותר אלגנטית.

מכלוף מיקי זוהר: חברים, בדמוקרטיה יש הרבה דברים שקשה לשמוע.

מכלוף מיקי זוהר: כששמעתי את הדובר של ארגון שוברים שתיקה אומר שהוא היכה ערבי פלסטיני ובסוף התברר שהוא לא היכה, זה היה מאוד קשה לי לשמוע אבל שתקתי ושמעתי.

מכלוף מיקי זוהר: תנו לאנשים להשמיע דברים גם כשקשה לשמוע אותם.

<שרה לאופר: בארגון שלנו אנחנו מקבלים את הפניות שנוגעות לבנות יהודיות שהוטרדו על ידי ערבים.

<ליזה ניקולאיצ'וק: אני מבקשת כמה דקות ושיתאפשר לי להתחיל ולסיים את דבריי.

<ליזה ניקולאיצ'וק: אני מנכ"לית מסל"ן, מרכז סיוע לנפגעים ונפגעות תקיפה מינית בנגב.

<ליזה ניקולאיצ'וק: אני 24 שנים בארץ, עשרים שנים מנכ"לית של מרכז סיוע.

<ליזה ניקולאיצ'וק: אני אימא לשלושה שאחד מהם קצין קרבי בכפיר.

<ליזה ניקולאיצ'וק: במקצועי אני פסיכולוגית ואני דור שני לניצולי שואה ואני לפעמים לא מקבלת חודשים משכורת ואף פעם לא קיבלתי שום דבר מאף גורם.

<ליזה ניקולאיצ'וק: אני חושבת שאני ציונית.

<ליזה ניקולאיצ'וק: כאשת מקצוע, עשרים שנים אני נותנת את הנשמה שלי לתחום ואני רוצה לומר כמה מלים ומבקשת לא לקטוע אותי.

<ליזה ניקולאיצ'וק: האם יש פרופיל לנפגעת?

<ליזה ניקולאיצ'וק: לא.

<ליזה ניקולאיצ'וק: נפגעת יכולה להיות חברת כנסת צעירה ופסיכולוגית מבוגרת, יהודייה וערבייה.

<ליזה ניקולאיצ'וק: האם יש פרופיל לפוגע?

<ליזה ניקולאיצ'וק: לא.

<ליזה ניקולאיצ'וק: פוגע יכול להיות נשיא המדינה, חבר כנסת, יהודי וערבי.

מכלוף מיקי זוהר: הערת ביניים.

מכלוף מיקי זוהר: מותר לי.

מכלוף מיקי זוהר: אני חייב לומר שאני מאשר ומכבד כל מילה שאמרת.

מכלוף מיקי זוהר: אני לא חולק על אף אחד מהדברים שאמרת.

מכלוף מיקי זוהר: את אומרת דברים נכונים מאוד.

מכלוף מיקי זוהר: מותר לחברי הכנסת להעיר הערות ביניים, במיוחד ליושב ראש הוועדה.

<ליזה ניקולאיצ'וק: בהחלט.

<ליזה ניקולאיצ'וק: אין שום בעיה.

מכלוף מיקי זוהר: אני רק חיזקתי את דבריך.

מכלוף מיקי זוהר: הדברים שאת אומרת, נכונים.

<ליזה ניקולאיצ'וק: תודה.

<ליזה ניקולאיצ'וק: אני ממש שמחה.

<ליזה ניקולאיצ'וק: ברוב הפניות שאנחנו מקבלים למרכזי הסיוע, ואלה אלפי פניות, ואני פריפריה, אני חיה שם, אני עובדת שם, אני מגדלת שם את הילדים שלי ואת הנכדים שלי, כ-86 אחוזים מ-13 אלף פניות שרק אנחנו מקבלים, אלה פניות שמתרחשות בבית, בקרבת הבית, זה אבא או אח או דוד או מורה או בן אדם קרוב שפוגע אצל ערבים ואצל יהודים באותם אחוזים.

<ליזה ניקולאיצ'וק: האם נורא קל לנו לעשות קלסתרון והקלסתרון יהיה כמו בסרט של ילדים, מישהו שקופץ בסמטא ונראה כמו ערבי, פתרנו את הבעיה, בואו נעצור את כל הערבים.

<ליזה ניקולאיצ'וק: מרכזי הסיוע כל שנה נלחמים על תקציבים, ממש קיבוץ נדבות.

<ליזה ניקולאיצ'וק: מוכרים בגדים ונעליים כדי לממן את הסיוע.

<ליזה ניקולאיצ'וק: יש לנו מחלקת חינוך, מניעה והסברה.

<ליזה ניקולאיצ'וק: יש קבוצות של מנחים דוברי ערבית מדהימים שעוברים הכשרה ומנסים לשנות את החברה.

<ליזה ניקולאיצ'וק: הם נכנסים לבתי הספר.

<ליזה ניקולאיצ'וק: כמה וכמה פעמים אני אומרת שאני מרגישה כמו בתכנית "קחי אותי שרון".

<ליזה ניקולאיצ'וק: יש לנו הרבה ידע.

<ליזה ניקולאיצ'וק: למה כל כך מפחדים להכניס אותנו כדי לשנות?

<ליזה ניקולאיצ'וק: כי נורא קל לקחת משהו נקודתי ולומר.

<ליזה ניקולאיצ'וק: אני יודעת לזהות.

<ליזה ניקולאיצ'וק: אם אני אזהר מערבי, אני לא אפגע מינית.

<ליזה ניקולאיצ'וק: הפגיעה המינית היא תופעה חברתית, היא מחלה של חברה.

<ליזה ניקולאיצ'וק: אנחנו צריכים להילחם במחלה הזאת ולא לחפש פרופיל שזה הזוי וכל כך לא מקצועי לעשות.

<ליזה ניקולאיצ'וק: אתה יודע מה?

<ליזה ניקולאיצ'וק: אם אתה מדבר על פריפריה, אני מזמינה אותך למרכז סיוע.

<ליזה ניקולאיצ'וק: אני מזמינה אותך לקחת עדות ולשמוע סטודנטית בדואית שהוטרדה על ידי בחור יהודי וסטודנטית יהודייה שהוטרדה על ידי בחור בדואי.

<ליזה ניקולאיצ'וק: אני מזמינה אותך לראות באיזה תקציבים עלובים אנחנו עושים את העבודה ולהעלות את הנושא.

מכלוף מיקי זוהר: גברתי, אני מודה לך על הדברים.

מכלוף מיקי זוהר: אני חייב לומר שכל מה שאמרת הוא נכון אבל הוא עדיין לא הפריך שום דבר מהטענות שלי.

מכלוף מיקי זוהר: אני אסביר.

מכלוף מיקי זוהר: כל מה שאמרת הוא נכון אבל לא הצלחת להפריך אף אחת מהטענות שלי ואני גם אסביר למה.

<ליזה ניקולאיצ'וק: מה הטענה שלך?

מכלוף מיקי זוהר: זה שאין פרופיל למטריד מיני, זה נכון.

מכלוף מיקי זוהר: אדם שיש לו בעיה והוא נוטה להטריד מינית, הוא נוטה להטריד מינית.

מכלוף מיקי זוהר: אבל את לא יכולה להפריך את הטענה המרכזית שלנו כאן

מכלוף מיקי זוהר: היום בדיון שיש תופעה שהיא כבר שנים מתמשכת בה ערבים מטרידים מינית יהודיות מתוך אולי תחושה שהם לא מטרידים מינית, יכול להיות שהם לא מרגישים אפילו שהם מטרידים מינית, יכול להיות שהם אפילו לא מבינים שהם מטרידים מינית אבל בעובדה, בשטח, הם כן מטרידים מינית.

מכלוף מיקי זוהר: זה מתוך ידיעה שהמצב בו הן יטרידו מינית ערבייה הוא שונה מאשר מצב בו הם יטרידו מינית יהודייה כי אם הם יטרידו מינית ערבייה, הם יודעים שיש מחיר לכך והוא מאוד מאוד בעייתי במסגרת כבוד המשפחה בתוך האוכלוסייה הערבית לעומת הטרדה מינית של יהודייה כאשר שם זה יכול להיגמר במקסימום אולי איזושהי תלונה במשטרה או להגיד לו שיעוף מכאן ואתה לא מעניין אותי וכדומה.

מכלוף מיקי זוהר: זה המצב כרגע.

מכלוף מיקי זוהר: אם את יכולה לבוא ולומר לי – ואני אומר לך שאת לא יכולה – שהיום יש כמעט בכל מקום שיש בו חיכוך בין אוכלוסייה ערבית לאוכלוסייה יהודית את התופעה הזאת שהיא מאוד מאוד מרכזית בתוך הקהילה ושהמשפחות היהודיות שמות לב לתופעה הזאת ומקבלות את הפידבקים וכל הזמן מעלים אותם, אם את יכולה להגיד לי שזה לא קיים – הייתי אומר לך שהדיון הזה לא שווה.

<ליזה ניקולאיצ'וק: אני יכולה רק להוסיף משהו.

מכלוף מיקי זוהר: המצב הזה קיים כעובדה ויש נתונים עובדתיים.

<ליזה ניקולאיצ'וק: אני מסכימה.

מכלוף מיקי זוהר: אני מודה לך על שאת מסכימה.

מכלוף מיקי זוהר: בלי שום קשר, אני לא אמרתי שהפרופיל חייב להיות פרופיל.

מכלוף מיקי זוהר: אנחנו גם לא עשינו את הדיון הזה כדי לקטלג חלילה ערבים כמטרידים מינית.

מכלוף מיקי זוהר: ממש לא.

<קריאה: זה בדיוק מה שאתה עושה.

מכלוף מיקי זוהר: ממש לא.

מכלוף מיקי זוהר: אני חוזר ואומר, ממש לא.

מכלוף מיקי זוהר: רוב גדול ומוחלט באוכלוסייה הערבית אינו מטריד מינית.

מכלוף מיקי זוהר: זאת עובדה.

מכלוף מיקי זוהר: אבל יש מנטליות בקרב צעירים שמקבלים אולי כנראה את הרושם שזה לא נורא להטריד מינית יהודייה מאשר להטריד מינית ערבייה.

מכלוף מיקי זוהר: זה דבר שאני רוצה לדבר עליו כאן היום בדיון.

<ליזה ניקולאיצ'וק: האם יש חיקוקים בין דתיים לחילוניים?

<ליזה ניקולאיצ'וק: בין עולים וותיקים?

<ליזה ניקולאיצ'וק: האם רוסייה זונה הבת שלי כסטודנטית לא מקבלת מגברים יהודיים בסביבה?

<ליזה ניקולאיצ'וק: היא בת לדור שני לניצולי שואה.

<ליזה ניקולאיצ'וק: האם אלה לא אותן נקודות שאתה צריך להתייחס אליהן?

<גיל רונן: מה פלפולי המוח האלה?

<גיל רונן: איפה זה קורה?

<ליזה ניקולאיצ'וק: כל יום.

<גיל רונן: באיזו אוניברסיטה זה קורה?

<גיל רונן: איפה זה קורה שהולכים לבת שלך ומטרידים אותה?

<ליזה ניקולאיצ'וק: בכל מקום.

מכלוף מיקי זוהר: חבר הכנסת יהודה גליק.

<גיל רונן: תראי לי מקרה אחד של יהודי שנכנס לכפר ערבי והטריד ערבייה.

<ליזה ניקולאיצ'וק: לא בכפר, אבל באוניברסיטה.

<גיל רונן: בטח.

<גיל רונן: כל יום זה קורה.

<גיל רונן: כל יום.

<גיל רונן: מה את מבלבלת את השכל?

מכלוף מיקי זוהר: חברים, אני לא מוכן יותר.

<ליזה ניקולאיצ'וק: בלבול מוח תגיד לאימא שלך.

<קריאה: זה בלתי נסבל.

<ליזה ניקולאיצ'וק: אני מבקשת לשמור על הפה.

<ליזה ניקולאיצ'וק: בלי אלימות.

<גיל רונן: את אמרת שאת מייצג את הנפגעות ואת לא אומרת שכל מרכזי הסיוע הוקמו על ידי הקרן החדשה.

<גיל רונן: את צריכה להגיד את זה.

<קריאה: אז מה?

<קריאה: מה זה רלוונטי בכלל?

<ליזה ניקולאיצ'וק: זה גם לא נכון.

<ליזה ניקולאיצ'וק: זה לא רלוונטי.

<ליזה ניקולאיצ'וק: למה להכניס פוליטיקה למשהו חברתי?

<גיל רונן: אתם ארגון פוליטי.

<גיל רונן: לכם לא אכפת שכל היהודיות בארץ ייאנסו.

<קריאה: העיקר שלא יגידו שאלה ערבים.

<גיל רונן: יש מקרים מזעזעים של אונס.

<ליזה ניקולאיצ'וק: אני מתביישת לשמוע אותך.

מכלוף מיקי זוהר: גיל, די.

מכלוף מיקי זוהר: יגיע תורך ואתה תדבר.

<ליזה ניקולאיצ'וק: זה בושה לשמוע את הדברים האלה.

<ליזה ניקולאיצ'וק: בושה.

<ליזה ניקולאיצ'וק: אתה אבא יותר טוב ממני, אתה מטפל יותר טוב ממני?

<גיל רונן: צריך להגדיר מי האנשים האלה.

<ליזה ניקולאיצ'וק: יהודים כמוך.

מכלוף מיקי זוהר: אני אעצור את הדיון.

מכלוף מיקי זוהר: יש לך דם כחול ולי לא?

מכלוף מיקי זוהר: אני אתחיל להוציא אנשים.

<גיל רונן: את עושה בדיוק ההפך.

<ליזה ניקולאיצ'וק: מה אתה אומר?

<ליזה ניקולאיצ'וק: אני עשרים שנים יום יום בנושא.

<קריאה: מיקי, יש כאן אנשים אלימים.

<קריאה: אני לא מוכנה לזה.

מכלוף מיקי זוהר: אף אחד כאן לא אלים ואנחנו לא נאפשר כאן אלימות.

<קריאה: חבר הכנסת מיקי זוהר, אם אני יושבת כאן, האדם שיושב לידי, רק בגלל שאני ממרכז סיוע אומר לי אל תטרידי אותי מינית כשאני רק יושבת כאן ולא עשיתי שום דבר חוץ מלהיות חלק ממרכז סיוע, זאת הטרדה.

<קריאה: זאת השפלה וזו הטרדה.

<ליזה ניקולאיצ'וק: ואני אימא לשלושה ילדים וסבתא לשלושה נכדים.

<שרה לורקט ניסני: בואי לרחובות ירושלים.

<ליזה ניקולאיצ'וק: פשוט בושה.

<שרה לורקט ניסני: אף אחד כאן לא חווה רבע ממה שהבנות חוות בחוץ.

<שרה לורקט ניסני: איך את מעזה בכל להשוות?

<קריאה: אנחנו ידענו מראש שהדיון הזה עלול להתפתח לפסים הלא נכונים.

<ליזה ניקולאיצ'וק: מאיפה אתה מקבל את המשכורת?

מכלוף מיקי זוהר: גברתי, אני קורא אותך לסדר פעם ראשונה.

מכלוף מיקי זוהר: גברתי, אני יכול להוציא אותך מהדיון ואני לא רוצה לעשות את זה.

מכלוף מיקי זוהר: אני מבקש ממך.

<ליזה ניקולאיצ'וק: מותר לך.

<ליזה ניקולאיצ'וק: אין שום בעיה.

מכלוף מיקי זוהר: אני מבקש ממך.

<ליזה ניקולאיצ'וק: אני לא פחדתי להגיע לכאן אבל אני דורשת להוריד את בלבול מוח ומאיפה המשכורת מהדיון.

מכלוף מיקי זוהר: אני לא האשמתי אותך בזה שאת מקבלת את משכורתך מהקרן החדשה.

<ליזה ניקולאיצ'וק: אבל אתה לא השתקת את אלה שאמרו את זה.

מכלוף מיקי זוהר: לא האשמתי אותך בטענה הזאת.

מכלוף מיקי זוהר: יש אחרים שהאשימו אותך.

מכלוף מיקי זוהר: תהיה לך את הזכות להשיב על זה.

<ליזה ניקולאיצ'וק: תנהל את הדיון.

מכלוף מיקי זוהר: את לא נותנת לי לנהל את הדיון כי את מפריעה.

מכלוף מיקי זוהר: בואו נעשה דיון רציני כי זה דיון חשוב שנוגע בנשים רבות שמוטרדות מינית במדינת ישראל ואנחנו רוצים להפסיק את התופעה הזאת.

מכלוף מיקי זוהר: זאת מטרת הדיון.

מכלוף מיקי זוהר: אין לדיון שום מטרה אחרת, לא לפגוע בערבים, לא לפגוע במוסלמים אלא להציל נשים ובנות וילדות רבות מהטרדות מיניות בפריפריה.

מכלוף מיקי זוהר: שימו את הדברים בפרופורציות הנכונות.

מכלוף מיקי זוהר: גברתי, את יכולה לתת לחבר הכנסת יהודה גליק לומר את דבריו?

מכלוף מיקי זוהר: תודה.

מכלוף מיקי זוהר: חבר הכנסת גליק.

יהודה גליק: חברים, אני לא הפרעתי לאף אחד לדבר ואני ממש מצטער שאנשים כאן הפכו דיון חשוב מאוד וניסו לפוצץ אותו.

מכלוף מיקי זוהר: מזה חששתי.

יהודה גליק: גברתי, הקשבתי לך קשב רב.

יהודה גליק: יש כאן בחדר ליד דיון על הטרדות מיניות בצופים.

יהודה גליק: לא היה אף אחד שעצר את הדיון ואמר שאסור לקיים דיון על הטרדות מיניות בצופים כי יש גם הטרדות מיניות בבני עקיבא.

יהודה גליק: לא הבנתי את הטענה שלך.

יהודה גליק: לפני שבועיים היה כאן דיון על הטרדות מיניות בקרב עולים חדשים.

יהודה גליק: לא היה אף אחד שבא ואמר שאסור לקיים דיון כי יש הטרדות מיניות גם אצל חרדים.

יהודה גליק: מה זה הדבר הזה?

יהודה גליק: אנחנו דנים כאן על מצוקה.

יהודה גליק: המצוקה באה מהשטח.

יהודה גליק: זה שאת עובדת בבאר שבע ו-85 אחוזים מהמקרים של הפגיעה מתוך המשפחה – אגב, יש הבדל עצום בין פגיעות מיניות להטרדות מיניות.

יהודה גליק: פגיעות מיניות בתוך המשפחה קיימות.

יהודה גליק: הטרדות מיניות הן נקודתיות והן בעייתיות וגם אם אתם תשבו כאן שעה שלמה ותגידו שאין כאן שום דבר, זה לא ישנה את העובדה.

יהודה גליק: אני לא מקבל את מה שנאמר כאן שיש מצווה או משהו כזה.

יהודה גליק: אני לא מקבל.

יהודה גליק: אבל אני כן מקבל טענות שמגיעות אלי מהשטח.

יהודה גליק: מגיעות אלי סטודנטיות מהאוניברסיטה העברית בירושלים בהר הצופים שפוחדות לצאת מהמעונות כי הבחורים הערבים בסביבה מטרידים אותן.

יהודה גליק: מגיעות אלי.

יהודה גליק: הן לא משקרות אותי.

יהודה גליק: זה שיש חרדים באלעד שמטרידים חרדיות, צריך לטפל בזה, זה לא סותר את העובדה שסטודנטית יהודייה מוטרדת.

מכלוף מיקי זוהר: נכון.

מכלוף מיקי זוהר: את מנסה להצדיק הטרדה בהטרדה?

<ליזה ניקולאיצ'וק: לא.

<ליזה ניקולאיצ'וק: ממש לא.

<ליזה ניקולאיצ'וק: מסכימה עם כל מילה.

מכלוף מיקי זוהר: גם אני הסכמתי אתך על כל מילה אבל עדיין הדיון הזה הוא דיון חשוב.

<ליזה ניקולאיצ'וק: לא עצרתי את הדיון.

מכלוף מיקי זוהר: נשמע שאת חושבת שהדיון הזה לא טוב.

<ליזה ניקולאיצ'וק: זה נשמע לך.

<ליזה ניקולאיצ'וק: לא אמרתי את זה.

מכלוף מיקי זוהר: כך נשמע מדבריך.

<ליזה ניקולאיצ'וק: לא.

<ליזה ניקולאיצ'וק: אלימות זה לא טוב.

יהודה גליק: כל מי שבא לכאן כדי לומר: אל תדברו על זה כי יש הטרדות אצל החרדים, למה לא מדברים על זה?

יהודה גליק: כי יהיה דיון על זה.

יהודה גליק: מדברים על הטרדות מיניות בין ערבים ליהודיות.

יהודה גליק: אגב, יש הטרדות מיניות גם בסין ואנחנו כרגע לא מקיימים דיון על הטרדות מיניות בסין.

יהודה גליק: זה אומר שאין הטרדות מיניות בסין?

יהודה גליק: לכן אני מציע לכולנו להיות קשובים.

יהודה גליק: אני מקבל טענות מקריית גת וקריית מלאכי שבליל שבת באים בחורים בדואים עם מרצדסים ומטרידים את הבנות האתיופיות.

יהודה גליק: אז עכשיו תגידו לי שאסור לדבר על זה?

יהודה גליק: יש כאן מגמות שהן תופעות, תופעות שאני מבקש מהמשטרה לטפל בהן.

יהודה גליק: התופעות שאני קיבלתי אישית אלי הן תלונות של סטודנטיות מהאוניברסיטה העברית, הן תלונות של בנות אתיופיות בקריית גת ובקריית מלאכי בליל שבת כשבאים בחורים בדואים ומטרידים אותן.

יהודה גליק: הבחורים האלה לא יעזו להטריד את הבנות בכפרים שלהם כי הם יודעים שהאבא והאימא יערפו להם את הראש.

יהודה גליק: לכן על התופעה הזאת אנחנו מתלוננים.

יהודה גליק: אין כאן שום דבר גזעני.

יהודה גליק: אין לי כאן שום דבר.

יהודה גליק: אני חושב שצריך לטפל בהטרדות מיניות בכל החברות ואני חושב שצריך לטפל בהטרדות מיניות בצופים ובעולות חדשות, ואם קוראים למישהי רוסיה זונה, צריך לטפל בזה וצריך לקיים על זה דיון.

יהודה גליק: כשאני ניהלתי את משרד הקליטה באשקלון, כינסתי את המשטרה לדון בהטרדות מיניות נגד רוסיות.

יהודה גליק: אני לא מבין למה כאשר כרגע מדברים על הטרדות מיניות של ערבים נגד יהודיות, פתאום באים כל הארגונים ואומרים שאסור לדבר על זה.

יהודה גליק: חבר'ה, אם לא נדבר על זה, זה לא יטופל.

יהודה גליק: אני אומר לכם שזה לא משהו גזעני.

<ליזה ניקולאיצ'וק: אני לא אמרתי את זה.

יהודה גליק: הרוב המוחלט של הערבים לא מטרידים.

מכלוף מיקי זוהר: נכון.

יהודה גליק: אבל אף על פי כן יש כאן תופעה שאתה צריכים להתמודד ולא יעזור כלום, ואל תהפכו את זה כאילו שיש כאן אנשים גזעניים.

יהודה גליק: אין כאן אמירה גזענית.

יהודה גליק: יש כאן תופעה שצריך לטפל בה וזה שתבואי ותגידי שיש הטרדות מיניות בכל החברות, זה לא סותר את העובדה שיש כאן תופעה.

מכלוף מיקי זוהר: אדוני, אני כל כך מודה לך על הדברים.

מכלוף מיקי זוהר: דברים נכוחים.

מכלוף מיקי זוהר: טוב שאמרת אותם.

מכלוף מיקי זוהר: תביאו לו כוס מים כי הוא התרגש.

מכלוף מיקי זוהר: הדברים שהוא אמר הם קריטיים מאחר ואנשים תמיד מנסים ללכת למקום השלילי לצערי הרב וזה דבר שהוא לפעמים לא נכון.

מכלוף מיקי זוהר: חברים, אנחנו באים ממקום חיובי.

מכלוף מיקי זוהר: אנחנו רוצים למגר תופעה שהיא ידועה.

מכלוף מיקי זוהר: גברתי שאלה לגבי הנתונים.

מכלוף מיקי זוהר: את רוצה נתונים?

מכלוף מיקי זוהר: בואו נתחיל בנתון אחר.

מכלוף מיקי זוהר: בואו נתחיל בכמה נשים פוחדות לבוא להתלונן.

<קריאה: זה לא נתון.

מכלוף מיקי זוהר: בואו נתחיל בנתון הזה.

מכלוף מיקי זוהר: כמה נשים פוחדות על חייהן ופוחדות שיפגעו בהן.

<קריאה: אתה מערבב כאן בעיה קשה וכואבת.

מכלוף מיקי זוהר: זו שאלה שגם היא צריכה להישאל.

<לילי הלפרין: אני רוצה לומר לך משהו.

<לילי הלפרין: אני עשיתי מחקר למשל על הקשר בין חוסר שינה אצל בני נוער ישראלים לבין תופעת אלימות וחוסר תום לב.

<לילי הלפרין: מחקר בינלאומי, הוא לא ישראלי אבל ראינו שיש קשר הדוק בין בני נוער שישנים בשער מאוחרת או מעט שעות לבין התנהגותם למחרת והישגיהם בלימודים, במתמטיקה, עברית ואנגלית.

<לילי הלפרין: לפי זה אנחנו יכולים להבין האם באמת יש קשר בין חוסר שינה לבין תופעת האלימות, אז נטפל בזה, נעביר יותר הרצאות או חשיבה.

מכלוף מיקי זוהר: המסר ברור.

<לילי הלפרין: אותו דבר גם כאן.

<לילי הלפרין: אם היינו מתחילים את הדיון והיית מביא לנו נתונים, כי אני לא מכירה את הנתונים האלה.

יוליה מלינובסקי: אני מוכנה לקחת אותם לבית ספר בירושלים.

יוליה מלינובסקי: לא צריך נתונים.

מכלוף מיקי זוהר: היא רוצה נתונים רשמיים.

יוליה מלינובסקי: יש הבדל בין מחקר מדעי לבין מציאות בחיים.

יוליה מלינובסקי: מציאות בחיים, שתי ניידות ליד בית ספר.

<ליזה ניקולאיצ'וק: תנו לה לסיים.

<ליזה ניקולאיצ'וק: למה צעקות?

<ליזה ניקולאיצ'וק: את לא מרימה עלי קול.

יוליה מלינובסקי: למה את פונה אלי?

<ליזה ניקולאיצ'וק: כי אני מבקשת לתת לה לדבר.

<ליזה ניקולאיצ'וק: את צועקת.

יוליה מלינובסקי: כואב לה.

<לילי הלפרין: הדוגמה שחברת הכנסת נתנה זה כמו שיגידו לי מאיזה בית ספר בדרום ויאמרו ששם שני ילדים ישנו מאוחר ועובדה שהם לא אלימים.

<לילי הלפרין: אני לא רוצה לקבל דוגמה כזאת מבית הספר הזה ומבית הספר הזה.

<לילי הלפרין: זה לא מחקר.

<לילי הלפרין: אנחנו כנסת כאן.

<לילי הלפרין: יש מחקר של הכנסת?

<לילי הלפרין: תביאו את הנתונים האלה, כי אז הדיון היה ברמה אחרת.

יוליה מלינובסקי: אין נתונים גברת כי מסתירים אותם.

מכלוף מיקי זוהר: יש הערת ביניים שלי.

מכלוף מיקי זוהר: פנינו למשטרה וביקשנו נתונים בהתאם לריכוזי אוכלוסייה.

מכלוף מיקי זוהר: המשטרה סירבה למסור את הנתונים.

מכלוף מיקי זוהר: הנה, יושבת כאן חברת הכנסת מלינובסקי.

מכלוף מיקי זוהר: תקריאי לי בבקשה את התשובה.

יוליה מלינובסקי: מחשש לפגיעה בפרטיות של ערים שלמות, אנו דוחים את בקשתך.

מכלוף מיקי זוהר: עיר שלמה, למשל כמו נצרת עילית בה יש אוכלוסייה מעורבת.

<אילת אורנשטיין: הנתונים הועברו.

יוליה מלינובסקי: לא.

יוליה מלינובסקי: אלה לא נתונים.

יוליה מלינובסקי: אתם העברתם לי משהו אחר ממה שאני ביקשתי.

<אילת אורנשטיין: הנתונים הועברו.

מכלוף מיקי זוהר: למשל עיר כמו לוד.

מכלוף מיקי זוהר: מה אנחנו עשינו?

מכלוף מיקי זוהר: מאחר והמשטרה לא רצתה להעביר נתונים, הלכנו ופנינו לראשי הרשויות שהם חיים את השטח.

מכלוף מיקי זוהר: גם אני חי את השטח אבל ראשי הרשויות חווים ביום יום את השטח.

מכלוף מיקי זוהר: כולם תמימי דעים שיש תופעה של מיעוטים.

<לילי הלפרין: בתחושה.

מכלוף מיקי זוהר: לא, לא בתחושה.

מכלוף מיקי זוהר: בנתוני אמת, שאנשים באים ומתלוננים אצל ראשי הרשויות, בגופי הרווחה, בגופים ציבוריים ואומרים חבר'ה, כן, זה ידוע, מקובל שערבי יתחיל עם יהודייה וידוע לו שאם הוא יתחיל עם ערבייה בתוך המגזר שלו, כבוד המשפחה יגרום לו לאבד את חייו, אז נוח לו לעשות את זה עם יהודייה והם עושים את זה.

מכלוף מיקי זוהר: אלה הנתונים שיש בידינו ועל כן אנחנו מקיימים את הדיון הזה.

יוליה מלינובסקי: תעשי מחקר.

<תום ניסני: איפה זכויות אדם?

<תום ניסני: איפה המחקרים שלך?

מכלוף מיקי זוהר: תום, יגיע זכות הדיבור שלך.

מכלוף מיקי זוהר: אני מבקש לא להפריע.

<תום ניסני: ארגוני הקרן החדשה.

מכלוף מיקי זוהר: תום, יהיה לך זמן דיבור.

מכלוף מיקי זוהר: אני מבקש לא להפריע.

<לילי הלפרין: אני אומרת שאני לא יוצאת משוכנעת מכאן.

<לילי הלפרין: אני מרגישה בתחושה.

<לילי הלפרין: אני חושבת שאני עושה עוול כלפי נערות שמוטרדות על ידי יהודים.

מכלוף מיקי זוהר: התכוונת על ידי ערבים.

<לילי הלפרין: אני לא יכולה לצאת בהרגשה כזאת.

<לילי הלפרין: אין לך שום נתון.

מכלוף מיקי זוהר: בסדר.

מכלוף מיקי זוהר: זכותך.

<קריאה: הנה, אני נתון.

<תום ניסני: תעשי מחקר.

<קריאה: מדברים כאן על תופעה וזה לא נתון אחד.

מכלוף מיקי זוהר: איפה גברתי גרה?

<לילי הלפרין: בירושלים.

<לילי הלפרין: אני מתעסקת עם נוער בסיכון ובחיים לא שמעתי מילה אחת על - - -

מכלוף מיקי זוהר: אני חייב לומר לך, לבי, לבי.

<תום ניסני: כנראה לא טיפלת מספיק טוב.

<תום ניסני: אתם לא ארגון זכויות אדם?

מכלוף מיקי זוהר: אני מבקש לא להפריע לדיון.

מכלוף מיקי זוהר: את יכולה בבקשה לסיים את דבריך?

<לילי הלפרין: כן.

<לילי הלפרין: אני אומרת שצר לי, כואב לי בגלל תופעות שנשים ונערות סובלות מהן.

<לילי הלפרין: הבעיה היא שאתם מביאים כאן

<לילי הלפרין: תחושות יותר ואין לכם ממצאים.

<לילי הלפרין: נוכל לטפל, אם יש ממצאים.

מכלוף מיקי זוהר: לבי, לבי.

יוליה מלינובסקי: אני מבקשת ממך לעשות מחקר.

<לילי הלפרין: לא.

<לילי הלפרין: את תעשי את המחקר.

מכלוף מיקי זוהר: גברתי, אני יכול לומר לך לסיכום שלבי לבי עם חוסר המודעות שלך לגבי התופעה.

<לילי הלפרין: אני מבקשת להביא נתונים.

מכלוף מיקי זוהר: כולי תקווה שיגיע היום בו תחקרי מעצם היכולת החקירתית הטובה שלך שהצגת אותה כרגע את הסוגיה הזאת ותביאי ממצאים חשובים למיגור התופעה הבלתי נסלחת הזאת.

<לילי הלפרין: צריך להביא את המחקרים.

<לילי הלפרין: אתה זורק את זה על אזרחים?

מכלוף מיקי זוהר: תום ניסני, תנועת אם תרצו, בבקשה.

<תום ניסני: תודה רבה.

<תום ניסני: אותי לא מפתיע שחצי מהשולחן הזה הגיע מראש כמובן כדי לסכל את הדיון.

<תום ניסני: מי שמכיר את איך שעובדים ארגוני הקרן החדשה, זה מה שהם עושים.

<תום ניסני: ועדות בכנסת, הם באים מראש כדי להגיד לכם מה פתאום לדבר על התופעה הזאת, יש תופעות אחרות, בואו נסתכל ימינה ושמאלה אבל בזה לא נעסוק.

<תום ניסני: אותם ארגונים היו ראשונים להגיע לכיכר ציון במה שהם קוראים הפחד של ערבים להסתובב במרכז העיר ירושלים.

<תום ניסני: אני גר באזור הזה כבר המון שנים.

<תום ניסני: ערביות וערבים מתהלכים להם ברחבי ירושלים ובמרכז העיר ובכיכר ציון ושם אתם הייתם וקפצתם ראשונים להפגין ולארגן עצרות תמיכה ולעשות מחקרים מלומדים.

<תום ניסני: נכון?

<תום ניסני: אבל כאן כאשר מדובר על תופעה של הטרדות מיניות של ערבים כלפי יהודים, אז או שנפלט לכם בטעות יהודי מטריד, ככה בסאב-טקסט "בטעות" או שאתם באים ואומרים לחברי הכנסת תחקרו, מה אתם מדברים, תעשה את המחקר, תקדם את זה.

<תום ניסני: למה את כאן?

<תום ניסני: את יושבת כאן וכל מה שאתם עושים זה לצרוח אחד על השני ולא לעשות כלום.

<קריאה: הוא זימן דיון ואנחנו רוצים נתונים.

<תום ניסני: אל תפריע לי.

<תום ניסני: אין כאן מחקר.

מכלוף מיקי זוהר: גברתי, את אמרת שאת אשת חקר.

מכלוף מיקי זוהר: תעשי את זה.

מכלוף מיקי זוהר: נשים יהודיות לא חשובות לך?

מכלוף מיקי זוהר: תעשי את המחקר.

<תום ניסני: כל הארגונים האלה שיושבים כאן, הם לא היו שם כשאני הייתי רכז של תנועת אם תרצו באוניברסיטה העברית, כשאני ארגנתי שיעורי הגנה עצמית לסטודנטיות והגיעו עשרות סטודנטיות שרצו ללמוד להגן על עצמן.

<לילי הלפרין: טוב מאוד.

<תום ניסני: אל תגידי לי טוב מאוד כי אתם בחיים לא תעשו את זה.

<לילי הלפרין: מי זה אתם?

<תום ניסני: כל ארגוני הקרן החדשה.

<תום ניסני: אל תתערבי לי במה שאני אומר.

<תום ניסני: כל ארגוני הקרן החדשה, כל מרכזי הסיוע.

מכלוף מיקי זוהר: את לא אומרת שאת מחנכת לסובלנות?

<תום ניסני: כל חברות הכנסת למיניהן מהשמאל לא היו באזור.

מכלוף מיקי זוהר: כך מחנכים לסובלנות?

<תום ניסני: לא היו באזור ולא רצו לשמוע.

<תום ניסני: אני כסטודנט שלמד מהצבא תואר של שלוש שנים בשנתיים והחליט בזמנו החופשי לארגן עם המשטרה המקומית סיורים לליווי של סטודנטיות הלוך-חזור מהמעונות לאוניברסיטה, אף אחד לא עזר לי ואני פניתי לכל מרכזי הסיוע בירושלים ואני פניתי לכל הארגונים וכמובן מי שמכיר ויוריד את המסכה הזאת, יבין גם היטב למה.

<תום ניסני: זה נורא ברור, אז שאף אחד לא יעשה הצגות.

<תום ניסני: משפט אחרון שאני רוצה לומר בהקשר הזה.

<תום ניסני: דבר מאוד מדיד.

<תום ניסני: אנשים כאן רוצים נתונים.

<תום ניסני: באופן מפתיע, אף אחד כאן לא בא עם מחקר אלא רק בא לסרס את הדיון.

<תום ניסני: תבדקו.

<קריאה: למה אנחנו צריכים להביא את הנתונים לדיון?

<תום ניסני: אני באם תרצו אחראי על 15 קמפוסים ברחבי הארץ.

<תום ניסני: האוניברסיטה היחידה שבה אני מתמודד עם תופעה כזאת של סטודנטיות, גם שלי, שמוטרדות מינית, היא האוניברסיטה בירושלים ליד הכפר עיסאוויה.

<תום ניסני: תעשו את המסקנות שלכם בעצמכם.

מכלוף מיקי זוהר: תודה רב.

מכלוף מיקי זוהר: חבר הכנסת אכרם חסון.

אכרם חסון: צהרים טובים.

אכרם חסון: אין ספק שצריך לאחד את כל הארגונים ואת כל הכוחות ולהילחם בתופעה שהיא מביישת את כולנו.

אכרם חסון: לכן כשאני רואה דיון כזה עם ויכוחים מיותרים, זה לא משיג את המטרה.

אכרם חסון: אני בא מהמגזר הדרוזי ואחינו היהודים, אצלם יש הרבה ארגונים שמטפלים בתופעה השלילית הזאת ומנסים לקדם ויש מודעות והתקשורת גם נותנת את חלקה, אבל במגזר הערבי כמעט ואין מודעות.

אכרם חסון: אני אתן לכם שתי דוגמאות בהן התנסיתי כחבר כנסת בשנה האחרונה.

אכרם חסון: באה אלי בחורה שעבדה במשרד החינוך בירושלים, במזרח ירושלים, בחורה מוסלמית וטענה שהמנהל שלה הטריד אותה ואחרי תקופה ארוכה מאוד התנכלו לה, סגרו את התיק במשטרה ואני רוצה גם לפנות לנציגת המשטרה.

אכרם חסון: הבחורה, חרב עליה עולמה.

אכרם חסון: היא רצתה להתאבד.

אכרם חסון: אני פניתי למפכ"ל, פניתי לראש אגף החקירות, פניתי למפקד המחוז בירושלים, פניתי לתנועה לאיכות השלטון, פניתי למבקר המדינה ובסופו של דבר סגרו את התיק כי זאת מילה מול מילה.

אכרם חסון: באה אלי עוד בחורה אחרת ואמרה לי שרצתה תפקיד בעירייה ערבית וכמובן בלי שוחד מיני היא לא תקבל אותו.

אכרם חסון: אני הופתעתי מגודל התופעה שאישה ערבייה במדינת ישראל, בהרבה מקרים, צריכה לשלם מחיר כבד מאוד והיא שותקת, לא מתלוננת וזאת מכמה סיבות כאשר הסיבה הראשונה היא שהיא לא רוצה פדיחות.

אכרם חסון: בישובים שלנו, בישובים הערביים או אצל הדרוזים, אצל כל המיעוטים, כולם מכירים את כולם ומפחדים מהרכילות.

אכרם חסון: הם לא עברו את המחסום הזה שיש אצל אחינו היהודים.

אכרם חסון: מצד שני, אין מי שיטפל כי רוב העובדים במועצות הם קרובי ראש המועצה, רוב מנהלי המחלקות לא מעבירים את החומר הלאה ולכן יש מה שנקרא אי צדק שנעשה עם המגזר הערבי.

אכרם חסון: אני רוצה לפנות לנציגת המשטרה שאני רואה כאן.

אכרם חסון: אם המשטרה סוגרת מילה מול מילה.

אכרם חסון: הבחורה הערבייה ממזרח ירושלים, אני לא אשכח מה שאמרה לי: אני התלוננתי נגד איש הממסד שלכם, הוא מנהל במשרד ישראלי, הוא ערבי, ולכן אני אישה לא שווה ולא מקבלים אותי ולא מקבלים את תלונתי.

אכרם חסון: למרות שמבקר המדינה נתן את כל הכוח אבל הוא לא יכול לחייב את המשטרה לפתוח את התיקים.

אכרם חסון: התקדמתי קצת, חקרתי וראיתי שהתופעה הזאת היא תופעה קיימת כמעט בכל ישוב ערבי במדינת ישראל.

אכרם חסון: אני אומר כאן שאני נגד כל ערבי שמטריד אישה יהודייה ומקומו בכלא.

אכרם חסון: אני חושב שכל נבחרי הציבור המכובדים והאחראים בכל ישוב ערבי לא יסכימו שערבי יטריד יהודייה כי זאת בושה גם לו וגם למשפחתו וגם לישוב שלו.

אכרם חסון: אבל מצד שני היום עשרים אחוזים מהנשים בחברה הישראלית לא מקבלות שום תמיכה, אין להן מוסדות כמו שיש במגזר היהודי, אין להן את התמיכה המשטרתית כמו שיש במגזר היהודי ואין להן את הכתבים והתקשורת שנמצאת במגזר היהודי שהיא לוחצת עד שהאדם משלם את המחיר ונותן את הדין.

אכרם חסון: לכן צריך גם לתת את הדעת.

אכרם חסון: הוויכוחים האלה מיותרים.

אכרם חסון: לא יכולים לתת לנו.

אכרם חסון: אנחנו באנו לכאן כחברי כנסת ומותר לנו להעלות כל סוגיה לכל מגזר.

אכרם חסון: צריך לטפל בחרדים, בדרוזים, בערבים, באשכנזים, בכולם.

אכרם חסון: מי שיגיש תלונה ובקשה לבוא לוועדה המבורכת הזאת בראשה עומד יושב ראש שנותן את הדעת וכל שבוע אנחנו מביאים לדיון נושאים דחופים מאוד שלא דנו בהם בעבר, צריך לברך ולא להתווכח ולריב מי מייצג טוב יותר מהשני.

אכרם חסון: השאלה אם אנחנו מאחדים את כל הכוחות, מגיעים לכל המגזרים ואנחנו ממגרים את התופעה הזאת באמת, לא מריחות ולא סתם סיסמאות להפריך את הדברים ואחרי שאנחנו יוצאים מכאן, עוד עשרים נשים יוטרדו מינית החודש או השבוע ונחזור לדבר ולומר שוב פעם שהמקרים האלה לא מייצגים אותנו וחברה צריכה לשמור על ערכים.

אכרם חסון: איפה הערכים?

אכרם חסון: איפה הכבוד?

אכרם חסון: איפה החוק?

אכרם חסון: איפה האחריות?

אכרם חסון: אני מקווה ומציע שנסדר את הדברים בצורה אחרת.

אכרם חסון: אני במקום היושב ראש, מחצית מהחבר'ה שדיברו כאן, הייתי מוציא אותם החוצה.

אכרם חסון: חבר'ה, צריך גם קצת כבוד.

אכרם חסון: זה דיון מאוד חשוב.

אכרם חסון: זה דיון על כבודה של האישה הישראלית.

אכרם חסון: בואו נעלה קצת את הרמה.

מכלוף מיקי זוהר: תודה רבה לך חבר הכנסת חסון על הדברים שאמרת שמראים שהדברים שאנחנו מדברים כאן היום הם הכי אובייקטיבים בעולם ואין להם שום עניין לא גזעני ולא לאומני.

אכרם חסון: בדיוק.

מכלוף מיקי זוהר: רק עניין מהותי.

מכלוף מיקי זוהר: אם יש שיח חשוב היום בחברה הישראלית בנוגע להטרדות מיניות של נשים במדינת ישראל, צריך לעשות את השיח הזה לא רק במגזר היהודי אלא צריך לעשות את השיח הזה גם במגזר הערבי כי התופעה הזאת היא תופעה כוללנית שמתקיימת אצל כל המגזרים.

מכלוף מיקי זוהר: אם המגזר הערבי יש בו מגמה להטריד מינית יהודיות, צריך שזה ייפסק.

מכלוף מיקי זוהר: אם יש יהודים שמטרידים יהודיות, צריך שזה ייפסק.

מכלוף מיקי זוהר: אין הבדל בין הטרדה להטרדה, גברתי.

מכלוף מיקי זוהר: שלא חלילה ישתמע כך.

מכלוף מיקי זוהר: אני לא יודע מאיפה הסקתם את המסקנה שאנחנו רוצים לעשות מה שנקרא דיפרנציאציה בין הטרדות.

מכלוף מיקי זוהר: הטרדה היא הטרדה אבל יש תופעה כזאת ואנחנו רוצים לדבר עליה.

מכלוף מיקי זוהר: .

מכלוף מיקי זוהר: גיל רונן, תנועת המשפחה.

מכלוף מיקי זוהר: לקראת סיום הדיון המשטרה תסכם, תעביר נתונים ותאמר את דבריה.

מכלוף מיקי זוהר: אחריה אנחנו נסכם את הדיון.

מכלוף מיקי זוהר: כמובן שידבר גם נציג הפרקליטות שנמצא כאן.

מכלוף מיקי זוהר: משרדי הממשלה תמיד בסוף הדיון.

מכלוף מיקי זוהר: אנחנו רוצים שתישארו עד הסוף, תשמעו את הנתונים ואז תגיבו.

<גיל רונן: תודה רבה.

<גיל רונן: אני מייצג את תנועת המשפחה וגם את פרויקט קומנסנס של מרטין וריבה הולינר.

<גיל רונן: זה כבר הדיון השלישי בנושא הזה שמנסים לכנס בארבע השנים האחרונות.

<גיל רונן: היה דיון ב-2013 בוועדת הפנים.

<גיל רונן: באה חברת הכנסת דאז יפעת קריב ופוצצה אותו.

<גיל רונן: אמרה לסטודנטיות שבאו מקמפוס הר הצופים: תפתרו את זה ברמה הקהילתית מול המוכתר של עיסאוויה.

<גיל רונן: אחר כך היה דיון שיזמה חברת הכנסת יוליה מלינובסקי לפני שנה בוועדה לקידום מעמד האישה.

<גיל רונן: היה צריך לכפות את זה על הוועדה לקידום מעמד האישה והביאו לשם שישה-שבעה חברי כנסת מהרשימה המשותפת שצרחו על הבנות שבאו להעיד.

<גיל רונן: זה היה מאוד טראומתי עבורן.

<גיל רונן: חלק מהנשים שהעידו אז כבר לא רצו לבוא לדיון הזה כי הן אמרו שאם זה היחס אלינו בכנסת של מדינת ישראל, אנחנו לא צריכות עוד פעם לחוות את הטראומה הזאת.

מכלוף מיקי זוהר: אני מקווה שהיחס כאן היה שונה.

<גיל רונן: אני חושב שאם תעשה חיפוש גוגל לגבי פוגרום ולבוב, יש עיר באוקראינה שנקראת לבוב, אתה תגיע לתמונות מאוד קשות של אוקראינים שמתעללים בנשים יהודיות, מפשיטים אותן ואתה כבר מנחש מה בא אחרי זה.

<גיל רונן: אם יש סיבה שבשבילה הקמנו את מדינת ישראל, זה כדי שדברים כאלה לא יקרו יותר.

<גיל רונן: דברים כאלה לא צריכים לקרות יותר במדינה שלנו בכלל.

<גיל רונן: אם יש הצדקה למדים שכבוד השוטרת לובשת והשוטר שהיה כאן לפני שנייה עם המגן דוד, אם יש הצדקה להם, זה בשביל למנוע דברים כאלה וגם התחלה של דברים כאלה, גם קצה קצהו של מקרה כזה.

<גיל רונן: הדבר הראשון לשמו קיימת משטרת ישראל הוא כדי לוודא שנשים יהודיות יוכלו ללכת מהבית למכולת, מהמעונות לקמפוס, בלי שיתחילו להתעלל בהן, ללעוג להן, לגעת בהן ובחלק מהמקרים זה מגיע לאונס.

<גיל רונן: אנחנו לא מדברים כאן על מקרה שלפני עשרים שנים מישהו אמר למישהי מיידלע.

<גיל רונן: אנחנו מדברים כאן על דברים שהם הרבה יותר חמורים מזה.

<גיל רונן: אנחנו מדברים כאן על היכולת בכלל לצאת מהבית.

<גיל רונן: דיברנו הרבה על ערבים.

<גיל רונן: בעיני דרום תל אביב היא גם פריפריה, יתקן אותי חבר הכנסת זוהר.

מכלוף מיקי זוהר: נכון מאוד.

<גיל רונן: בדרום תל אביב יש אוכלוסייה אחרת שהביאו לכאן ואותם הגורמים שנמצאים כאן כרגע ומגוננים על מי שהם מגוננים, הם גם דואגים שאי אפשר יהיה להוציא את האוכלוסייה הזאת והאוכלוסייה הזאת היא מאוד מאוד בעייתית גם מהבחינה הזאת של לא לאפשר לנשים לצאת מהבית.

<גיל רונן: גם גברים לא יוצאים מהבית.

<גיל רונן: אם יש משהו שאנחנו צריכים לעשות ככנסת שאחראית על כל המדינה, וכרגע העיניים נשואות אליך חבר הכנסת זוהר, אני בטוח שצופים בנו, במידה שבכלל יש סיקור לוועדה הזאת ולא כל ערוצי הטלוויזיה הפמיניסטיים עושים לנו כאן איפול - - -

<קריאה: מה זה ערוצי טלוויזיה פמיניסטיים?

מכלוף מיקי זוהר: גיל, תעזוב את זה.

<גיל רונן: אנחנו יומיים-שלושה לפני יום המאבק באלימות נגד נשים.

<גיל רונן: למה זה לא בסדר מה שאמרתי?

מכלוף מיקי זוהר: כי זה משודר בערוץ 99 ואף אחר לא יכול לערפל את זה.

<גיל רונן: ערוץ 99, בסדר.

<גיל רונן: יופי.

<גיל רונן: אבל איפה רינה מצליח?

מכלוף מיקי זוהר: עזוב, עכשיו אנחנו לא נכנסים לזה.

מכלוף מיקי זוהר: זאת לא מטרת הדיון.

מכלוף מיקי זוהר: סיים את דבריך.

<גיל רונן: הקרן החדשה השקיעה הרבה מאוד והרבה מאוד זמן.

<גיל רונן: הם עשו מהלך מאוד מחוכם שתפס את הימין טוב, תפס אותנו לא מוכנים, וסידרו לנו את כל המוצר החלופי המזויף הזה והדבר הזה לא מאפשר לנו לתפקד בתפקיד האמיתי שלנו, כאשר התפקיד הראשון של גבר יהודי – זאת הגישה שלי, למרות כל שטיפת המוח - הוא להגן קודם כל על הנשים והילדים.

<גיל רונן: תקינות זה טוב בשביל מזגנים, זה טוב בשביל מכוניות, תקינות פוליטית זה טוב בשביל מזגנים פוליטיים, בשביל מכוניות פוליטיות, אנחנו בני אדם, בואו נחזור למוסר.

מכלוף מיקי זוהר: תודה.

מכלוף מיקי זוהר: משטרת ישראל.

<אילת אורנשטיין: רציתי לומר שהמשטרה בוחנת כל תלונה וכל חשד וזה התפקיד שלנו.

<אילת אורנשטיין: אני מסכימה עם אדוני.

<אילת אורנשטיין: המשטרה נותנת קשב רב לכל נושא עבירות המין בכלל ועבירות הטרדה מינית בפרט.

<אילת אורנשטיין: אנחנו קוראים לכל נפגעת באשר היא להגיש תלונה.

<אילת אורנשטיין: לבוא ולהגיש תלונה.

<אילת אורנשטיין: נושא עבירות המין מקבל דגש מיוחד, אם זה בהכשרות, אם זה במערך חוקרים ייעודיים, במחלקי המשפחה שעומדים לקום, ימי עיון, הכנסת עבירות המין לכל הקורסים הבסיסיים ולא רק לחוקרים.

מכלוף מיקי זוהר: המשטרה עוסקת גם במודעות והגברת המודעות?

<אילת אורנשטיין: אני אשיב.

מכלוף מיקי זוהר: כן או לא?

מכלוף מיקי זוהר: היא עוסקת בבניין המודעות בחברה?

<אילת אורנשטיין: המשטרה עושה.

מכלוף מיקי זוהר: האם היא עושה את זה גם בחברה הערבית?

<אילת אורנשטיין: בוודאי.

מכלוף מיקי זוהר: בצורה שווה למה שהיא עושה בחברה הישראלית היהודית?

<אילת אורנשטיין: תן לי רגע להשלים ואני אענה אתייחס.

<אילת אורנשטיין: אני אתייחס לכל ההיבטים.

<אילת אורנשטיין: נתבקשנו לבחון את שלוש השנים האחרונות.

<אילת אורנשטיין: ניתן לומר שבשלוש השנים האחרונות אין עלייה ביישובי הפריפריה בכמות ההטרדות המיניות.

מכלוף מיקי זוהר: זו לא השאלה, אם יש עלייה או אין.

מכלוף מיקי זוהר: השאלה מה המצב ביחס לערים אחרות.

<אילת אורנשטיין: זה מה שנשאלנו על ידי הוועדה לפני הדיון ועל כך אני משיבה.

מכלוף מיקי זוהר: לא.

מכלוף מיקי זוהר: שאלנו מה היחס בין ערים אחרות שאין בהן ריכוזי אוכלוסייה ערבית גדולה לבין ערים שיש בהן ריכוזי אוכלוסייה ערבית.

<אילת אורנשטיין: אני יכולה להראות לך את השאלה שנשאלנו.

<אילת אורנשטיין: שאלתם האם יש עלייה בהטרדות מיניות בערי הפריפריה.

<אילת אורנשטיין: כמו כן לא ניתן לומר שיש יותר הטרדות מיניות או יותר פגיעות מצד לא יהודים מאשר מצד יהודים.

מכלוף מיקי זוהר: צריך לזכור שהאוכלוסייה הערבית מהווה רק עשרים אחוזים מאזרחי ישראל.

<אילת אורנשטיין: נכון, אבל אתה לא נותן לי להשלים.

<אילת אורנשטיין: בשלוש השנים האחרונות אין עלייה בפגיעה מצד לא יהודים.

<אילת אורנשטיין: רשמית אין נתונים.

מכלוף מיקי זוהר: זאת לא השאלה ששאלנו.

<גדי גבריהו: הנתונים לא מתאימים ליושב ראש.

מכלוף מיקי זוהר: לא.

מכלוף מיקי זוהר: אנחנו שאלנו שאלות מסוימות וקיבלנו תשובות אחרות.

מכלוף מיקי זוהר: השאלה שאני רוצה לקבל תשובה עליה, וזאת השאלה שמעניינת אותי, האם בעיר מעורבת יש כמות תלונות גדולה יותר של הטרדות מיניות לעומת עיר לא מעורבת.

מכלוף מיקי זוהר: זו השאלה.

<אילת אורנשטיין: זו לא השאלה שנשאלנו.

מכלוף מיקי זוהר: זו השאלה ששאלנו ולא נתתם עליה תשובה עד עצם היום הזה.

מכלוף מיקי זוהר: אם מנהלת הוועדה לא שאלה את השאלה, אני שואל אותה.

<אילת אורנשטיין: אנחנו נבחן את זה.

מכלוף מיקי זוהר: זו השאלה שמעניינת אותי.

<אילת אורנשטיין: אני לא רוצה לענות ללא נתונים.

<אילת אורנשטיין: זו לא השאלה שנשאלנו.

מכלוף מיקי זוהר: זו השאלה שמעניינת אותי.

מכלוף מיקי זוהר: אף שאלה אחרת לא מעניינת אותי.

מכלוף מיקי זוהר: מעניין אותי רק דבר אחד והוא האם בעיר שיש בה ריכוז אוכלוסייה ערבית גבוה או במקום שיש בו קרבה לאוכלוסייה ערבית גדולה, האם כמות התלונות של הטרדות מיניות גדולה יותר מאשר במקומות אחרים.

<אילת אורנשטיין: ניתן לבחון את הנתונים ולהשיב.

מכלוף מיקי זוהר: זו השאלה.

מכלוף מיקי זוהר: הנה, הוועדה מתכוונת לפנות ולבקש תשובה לשאלה.

<גיל רונן: תעבור עוד חצי שנה.

מכלוף מיקי זוהר: לא.

מכלוף מיקי זוהר: אנחנו נלחץ לתשובה.

<אילת אורנשטיין: באותו עניין של הנתונים אני רוצה לציין שלכל פנייה הועברו גם נתונים.

<אילת אורנשטיין: גם אם הייתה – אני לא מכירה או לא זוכרת את התשובה שציטטה חברת הכנסת מלינובסקי – תשובה שלא ניתנו נתונים, בהמשך ניתנו נתונים.

<אילת אורנשטיין: כך שכל פנייה נענית וניתנו נתונים על ידי משטרת ישראל.

<אילת אורנשטיין: לעניין דבריו של חבר הכנסת שדיבר על מקרה ספציפי.

<אילת אורנשטיין: אני לא מכירה את המקרה.

מכלוף מיקי זוהר: זה לא רלוונטי.

אכרם חסון: אני אשלח לך את כל החומר.

מכלוף מיקי זוהר: הוא ישלח לך את החומר.

<אילת אורנשטיין: תמסור לי פרטים ואנחנו נבדוק.

<אילת אורנשטיין: בכל מקרה, המשטרה עושה מאמצים רבים לשיפור ולטיוב מערך החוקרים, לטיוב טיפול בעבירות מין, לטיוב טיפול של הסיירים וכל שוטר באשר הוא.

מכלוף מיקי זוהר: וטוב שכך.

מכלוף מיקי זוהר: יפה מאוד.

<אילת אורנשטיין: אני קוראת לכל נפגעת באשר היא לגשת למשטרה ולהגיש תלונה.

מכלוף מיקי זוהר: תודה.

מכלוף מיקי זוהר: הפרקליטות.

<משה מרציאנו: שלום.

<משה מרציאנו: צהרים טובים.

<משה מרציאנו: פרקליטות המדינה.

<משה מרציאנו: הכותרת של הדיון היא הטרדות מיניות בפריפריה ואנחנו צריכים קודם כל להגדיר עבור עצמנו למה אנחנו מתכוונים כשאנחנו אומרים פריפריה, האם זו פריפריה חברתית או האם זו פריפריה גיאוגרפית, שזה דבר אחר.

מכלוף מיקי זוהר: גם וגם.

<משה מרציאנו: אני אומר שלגבי הנתונים שאנחנו נתבקשנו להמציא לוועדה הנכבדת, לפרקליטות המדינה אין שום פילוח לגזע, לאום, צבע שיער או צבע עיניים או כל נתון אחר.

<משה מרציאנו: אני אומר שגם לא יהיה בפרקליטות פילוח לפי דת, גזע או לאום.

מכלוף מיקי זוהר: בסדר.

מכלוף מיקי זוהר: אז אנחנו נמשיך לתת לתופעה להתגבר ואתם לא תעשו פילוח.

<משה מרציאנו: לא.

<משה מרציאנו: ממש לא.

<משה מרציאנו: כולם שווים בפני החוק.

מכלוף מיקי זוהר: כולם שווים בפני החוק, זה נכון.

מכלוף מיקי זוהר: אדוני אולי התרשם שאנחנו באנו לבקש שיהיה חוק שונה לערבים מאשר ליהודים?

<משה מרציאנו: לא.

מכלוף מיקי זוהר: לא התרשמת כך.

מכלוף מיקי זוהר: נכון?

<משה מרציאנו: נכון.

מכלוף מיקי זוהר: אנחנו באנו לדבר על תופעה שאנחנו רוצים למגר אותה, שהיא בעינינו תופעה מטרידה בלי שום קשר כרגע לחוק.

מכלוף מיקי זוהר: החוק צריך להיות שווה בפני כולם ולא ביקשנו לשנות אותו.

<משה מרציאנו: התופעה החברתית שאדוני מדבר עליה, אם בכל זאת אני יכול לתת מעט נתונים, אני אומר שבשנת 2016 יש פילוח של מספר כתבי אישום שהוגשו בכל פלח או סוג עבירות.

<משה מרציאנו: הנפח המרכזי ביותר הן עבירות אלימות ואחריהן עבירות המין.

<משה מרציאנו: אני יכול לומר שעבירות המין, נניח במחוז ירושלים, הוא האחוז הנמוך ביותר ביחס למחוזות אחרים, גיאוגרפית.

<משה מרציאנו: בצפון ובדרום פחות מאשר בתל אביב ובמרכז.

<משה מרציאנו: גם באשר לעבירות הטרדה מינית - - -

מכלוף מיקי זוהר: אבל אדוני רק יתכבד לענות לי על שאלה אחת שהיא השאלה.

מכלוף מיקי זוהר: שוב, הרי התשובות שאתה נותן עכשיו גורמות לסיפוק רב בקרב חבריי לשולחן.

מכלוף מיקי זוהר: לא צריך לשמוח כל כך כי בסוף יש גם הטרדות מיניות.

<קריאה: לכן זה לא משמח.

מכלוף מיקי זוהר: אני אגיד לך מה אדוני לא נותן לי כתשובה לשאלה שלי, שזה אולי יוריד את החיוך מפניהן.

מכלוף מיקי זוהר: כמה מתוך כתבי האישום מוגשים כלפי יהודים וכמה כלפי ערבים?

<משה מרציאנו: כפי שאמרתי, אין לנו שום פילוח וגם לא יהיה פילוח לפי דת, גזע ולאום.

מכלוף מיקי זוהר: חבל.

<משה מרציאנו: הטרדה היא הטרדה היא הטרדה.

<משה מרציאנו: אנחנו נטפל בכל התופעה הזאת ולא משנה מי המוטרדת ומי המטריד.

מכלוף מיקי זוהר: הבנתי.

מכלוף מיקי זוהר: לא אמרתי לך שתשנה את אופי הטיפול.

מכלוף מיקי זוהר: זה מה שאתה מחמיץ.

מכלוף מיקי זוהר: לא ביקשתי ממך שבערבי תטפל בצורה מסוימת וביהודי בצורה מסוימת.

מכלוף מיקי זוהר: אני מבקש ממך לטפל באופן שוויוני כלפי כולם.

מכלוף מיקי זוהר: אני מבקש נתון שיכול לעזור לי כמי שמוביל את המדיניות במדינה הזאת למגר תופעה קריטית.

מכלוף מיקי זוהר: זה הדבר שאני מבקש.

מכלוף מיקי זוהר: האם אני צודק בהשערות שלי או לא?

מכלוף מיקי זוהר: האם אתה מפריך את דבריי או לא?

מכלוף מיקי זוהר: מה שאתה אמרת ומה שגברתי מהמשטרה אמרה, לא מפריך שום דבר מהטענות שלי.

<משה מרציאנו: אני לא באתי להפריך שום דבר.

מכלוף מיקי זוהר: לא, אבל חבריי כאן שמחים כי הם חושבים שאולי הצלחת להפריך.

מכלוף מיקי זוהר: אז אנא ממך, דייק.

<משה מרציאנו: אם יש תופעה חברתית כזו, אין לי שום מושג.

<משה מרציאנו: אין לי שמץ מושג.

מכלוף מיקי זוהר: גם לא התפקיד שלך למגר אותה.

<משה מרציאנו: אני יכול לומר בנימה אישית, כמי שגדל ביישוב מעורב, אני יכול לומר שאני לא מכיר דבר כזה.

מכלוף מיקי זוהר: מאיפה אתה?

<משה מרציאנו: במקור אני ממעלות תרשיחא, ישוב מעורב.

מכלוף מיקי זוהר: אף פעם לא חווית את זה באזור?

<משה מרציאנו: מעולם לא.

מכלוף מיקי זוהר: שמח בשבילך.

<משה מרציאנו: אבל אני לא יודע.

מכלוף מיקי זוהר: אני שמח בשבילך.

מכלוף מיקי זוהר: היו עשרות פניות על מקרים.

<משה מרציאנו: נתוני הפרקליטות אינם מחלקים.

<משה מרציאנו: אני רק אומר שהוועדה הנכבדה ביקשה גם נתונים לגבי עבירה ספציפית של הטרדה מינית.

מכלוף מיקי זוהר: אבל את הנתונים שאני מבקש אתה לא נותן לי.

מכלוף מיקי זוהר: זה לא מעניין.

<משה מרציאנו: אני יכול לומר לגבי שלוש השנים האחרונות.

<משה מרציאנו: הפריפריה שאנחנו מדברים עליה היא פריפריה גיאוגרפית.

מכלוף מיקי זוהר: זה לא רלוונטי.

<משה מרציאנו: לא פריפריה חברתית.

מכלוף מיקי זוהר: צר לי, אבל הנתונים שאני ביקשתי לא התקבלו.

<משה מרציאנו: התופעה היא תופעה שצריך לטפל בה ולא משנה מי המטריד ומי המוטרדת.

מכלוף מיקי זוהר: הנתונים שאני מבקש לא התקבלו ולכן הנתונים שאתה נותן לא רלוונטיים.

<משה מרציאנו: אם יש תופעה כזאת, הדרך לטפל בה היא דרך אחת ולא משנה מי המטריד או מי המוטרדת.

<משה מרציאנו: הדרך היא להתלונן במשטרת ישראל.

מכלוף מיקי זוהר: זה נכון.

<משה מרציאנו: דלתות משטרת ישראל פתוחות בפני כל אחת ולא משנה מי הטריד אותה.

מכלוף מיקי זוהר: זה נכון.

מכלוף מיקי זוהר: אנחנו קוראים לכולן להתלונן.

מכלוף מיקי זוהר: זה ברור.

מכלוף מיקי זוהר: בלי תלונה אי אפשר לטפל בתופעה.

מכלוף מיקי זוהר: זה ברור.

מכלוף מיקי זוהר: אבל עם כל הכבוד לאדוני, וגם עם כל הכבוד למשטרה, אלה לא הנתונים שרציתי לדעת.

מכלוף מיקי זוהר: אני צריך נתונים אחרים.

מכלוף מיקי זוהר: הנתונים שמעניינים אותי יכולים לקבוע האם ההשערה שלנו בהתאם - - -

<גדי גבריהו: אתם לא אוהבים לא את הפרקליטות ולא את המשטרה.

מכלוף מיקי זוהר: אתה אולי ניזון מהתקשורת.

<גדי גבריהו: למה מהתקשורת?

<גדי גבריהו: מה זה הדבר הזה?

<גדי גבריהו: מביאים לכם נתונים.

מכלוף מיקי זוהר: אוהבים את המשטרה.

מכלוף מיקי זוהר: סומכים על הפרקליטות.

<גדי גבריהו: מביאים לכם נתונים והם לא מתאימים לך.

מכלוף מיקי זוהר: לך יש שמיעה סלקטיבית.

מכלוף מיקי זוהר: .

<גדי גבריהו: למה?

מכלוף מיקי זוהר: כי אתה שמעת נתונים כלליים לגבי כל מדינת ישראל אבל נתון אחד חשוב שהוא בעצם כל מהות הדיון, לא שמעת.

מכלוף מיקי זוהר: מה ההבדל בין אוכלוסייה ערבית לאוכלוסייה היהודית ביחס לעבירות הרלוונטיות.

מכלוף מיקי זוהר: זה הנתון שיכול לקבוע אם יש תופעה או לא.

<גדי גבריהו: אדוני, אתה שמעת מנציג הפרקליטות שהאחוז בירושלים הרבה יותר נמוך מאשר בתל אביב.

<גדי גבריהו: תעשה את החישוב לבד.

<קריאה: כי החרדים לא עושים את זה.

<קריאה: זאת המסקנה שלי.

מכלוף מיקי זוהר: בחזות שלך אתה נראה איש אינטליגנטי ואני רואה שמה שאתה מציג כאן הוא לא אינטליגנטי.

מכלוף מיקי זוהר: קודם קראת לי עלוב ואני לא אקרא לך חלילה טיפש כי זה לא מכובד.

מכלוף מיקי זוהר: אדוני, מה שאומר הפרקליט, הוא אומר דבר נכון.

<גדי גבריהו: אמרת שאני ממומן.

<גדי גבריהו: לכן אמרתי שההערה הזאת עלובה.

מכלוף מיקי זוהר: איפה אדוני עובד?

<קריאה: הוא דוקטור במכון.

<קריאה: ..

<גדי גבריהו: אני עוסק בהתנהגות בעלי חיים ופיזיולוגיה.

<גדי גבריהו: אני עוסק הרבה מאוד בהיררכיה בין בעלי חיים.

מכלוף מיקי זוהר: איפה אתה עובד?

מכלוף מיקי זוהר: למה הגעת לכאן?

מכלוף מיקי זוהר: מי שלח אותך לכאן?

<גדי גבריהו: אני יושב ראש פורום תג מאיר.

<גדי גבריהו: אני עוסק בחינוך.

מכלוף מיקי זוהר: מי מממן את הפורום הזה?

מכלוף מיקי זוהר: מי מתקצב אותו?

<גדי גבריהו: אתה רוצה שאני אביא לך את רשימת המממנים?

<קריאה: לשמוע כמה אתה אובייקטיבי.

<גדי גבריהו: אני גאה בכל אחד מהמממנים שתורם לנו.

מכלוף מיקי זוהר: גם אני גאה במדינת ישראל כמדינה יהודית ודמוקרטית.

מכלוף מיקי זוהר: גם אני גאה בה.

<גדי גבריהו: אדוני, לא מתאים לך הנתונים של הפרקליטות או של המשטרה.

מכלוף מיקי זוהר: מאוד מתאימים לי אלא שפשוט הם לא מה שאני רוצה לדעת.

מכלוף מיקי זוהר: אני שאלתי שאלה.

<גדי גבריהו: אתה סימנת מטרה ופשוט החץ לא הגיע לשם.

מכלוף מיקי זוהר: לא.

מכלוף מיקי זוהר: המטרה שלי היא לא סומנה.

מכלוף מיקי זוהר: היא קיימת בפועל.

מכלוף מיקי זוהר: הדבר היחידי שאני רוצה לעשות בדיון הזה זה למגר את התופעה שהיא קיימת בפועל הלכה למעשה בה בני מיעוטים מטרידים יהודיות.

מכלוף מיקי זוהר: נקודה.

<ספיר חכמון: בואו ננסה לעשות סדר מנקודת מבט של מרכז הסיוע.

<ספיר חכמון: אני חושבת שכדי לתאר תופעה חברתית אנחנו לא נוכל לתאר אותה לא באמצעות המשטרה ולא באמצעות נתונים של הפרקליטות.

<ספיר חכמון: כי כאשר מדובר בהטרדות מיניות, רוב המקרים לא מגיעים לא למשטרה ולא לפרקליטות וזאת לא הדרך לאתר תופעה חברתית.

<ספיר חכמון: אני רוצה לומר לכל מי שיושב כאן שהתופעה הזאת קיימת.

<ספיר חכמון: אף אחד ממרכז הסיוע, מכל מרכזי הסיוע בארץ, לא יכחיש שמדובר בתופעה קיימת.

<ספיר חכמון: כתושבת באר שבע שהיא עיר שיש בה אוכלוסייה בדואית גבוהה, אני יכולה להגיד שהתופעה הזו קיימת.

מכלוף מיקי זוהר: אבל הפרקליטות לא יכולה לומר את זה.

מכלוף מיקי זוהר: לא הפרקליטות ולא המשטרה.

מכלוף מיקי זוהר: אסור לה כי הם חלילה יפגעו בעיקרון השוויון.

מכלוף מיקי זוהר: התופעה קיימת אבל אסור להם להגיד את זה.

מכלוף מיקי זוהר: שאר הארגונים יגידו, לא, הפרקליטות לא אמרה את זה.

מכלוף מיקי זוהר: זה בסדר, אני אלחם בתופעה אתכם או בלעדיכם.

<ספיר חכמון: אני רוצה לסיים את הטענה שלי.

מכלוף מיקי זוהר: אני אלחם אתכם או בלעדיכם.

<משה מרציאנו: העיקרון הוא שכולם שווים.

<משה מרציאנו: זה לא סביר שיהיו נתונים כאלה.

מכלוף מיקי זוהר: למה?

<משה מרציאנו: מפני שהעיקרון הוא שכולם שווים בפני החוק.

<משה מרציאנו: התופעה היא תופעה וזה לא משנה מי מטריד.

מכלוף מיקי זוהר: הבנתי.

מכלוף מיקי זוהר: אמרתי שאני אמשיך להילחם בתופעה אתכם או בלעדיכם.

<ספיר חכמון: חשוב לי לציין כדי שחלילה אני לא אובן לא כראוי.

<ספיר חכמון: התופעה הזאת קיימת.

<ספיר חכמון: מרכז הסיוע בנגב נלחם בתופעה באמצעות סדנאות תהליכיות וחד פעמיות לחינוך, מניעה והסברה בכסיפא, בחורה, בתל שבע, ברהט, בכל מקום.

מכלוף מיקי זוהר: זה הכי חשוב.

מכלוף מיקי זוהר: הסברה במגזר הערבי.

מכלוף מיקי זוהר: לשם אני שואף.

<ספיר חכמון: זאת אומרת שהדבר הזה קורה.

מכלוף מיקי זוהר: אבל אין שם הסברה.

<ספיר חכמון: מרכזי הסיוע לא באו בהצהרה שאנחנו כופרים בהאשמה הזו שהתופעה הזאת לא קיימת.

<ספיר חכמון: היא קיימת ואנחנו רוצים להתמודד אתה.

<ספיר חכמון: אנחנו עושים הכול כדי להתמודד אתה.

<ספיר חכמון: אנחנו זקוקים לתקציבים, מתחננים לתקציבים כדי להתמודד אתה.

מכלוף מיקי זוהר: מה יגידו עכשיו תג מאיר?

מכלוף מיקי זוהר: התופעה קיימת?

מכלוף מיקי זוהר: הוא אמר לא.

<גדי גבריהו: היא קיימת.

<גדי גבריהו: בכל הארץ קיימת.

<גדי גבריהו: בכל המגזרים היא קיימת.

<גדי גבריהו: גם בבית הנשיא היא קיימת וגם בצבא אצל בוכריס היא קיימת.

מכלוף מיקי זוהר: אז לא נדבר על זה עכשיו.

<ספיר חכמון: אני רוצה לחדד את הנקודה.

<ספיר חכמון: זאת בדיוק הנקודה.

<ספיר חכמון: ההתנגדות שלנו הייתה לא נגד העניין הזה שהתופעה קיימת.

<ספיר חכמון: ההתנגדות שלנו הייתה באופן הצגת התופעה כמשהו שהוא מגמתי יתר על המידה, משהו שהוא מאפיין, לא אומר שאג'נדה פוליטית.

<ספיר חכמון: אנחנו לא גוף פוליטי, אנחנו לא ממומנים על ידי הקרן החדשה, אנחנו גוף חברתי שהמטרה שלו היא להעלות מודעות ולא לייצר פרופיל לפוגע או לנפגעת.

<ספיר חכמון: המטרה שלנו היא לבוא ולהגיד שמדובר בתופעה שהיא קיימת.

<ספיר חכמון: אני כתושבת באר שבע יכולה להגיד שהיא קיימת אבל כמו שהיא קיימת בבאר שבע, היא גם קיימת בתוך מעונות הסטודנטים, במקומות שכביכול נמצאים בהם טובי הבנים שלנו.

<ספיר חכמון: היא קיימת.

<ספיר חכמון: האמירה הייתה, ההתנגדות שלנו, השיח הזה הוא חשוב, הוא צריך להתקיים, הוא מתאר תופעה שקיימת, אבל הבעיה היא לתאר את התופעה הזאת כחד משמעית, כמגמתית, כאילו היא זו שמתארת את הפאזל של הטרדות מיניות.

<ספיר חכמון: שוב, לא מתוך אג'נדה פוליטית אלא מתוך מקום שלנו כמודעות חברתית לבוא ולהגיד שאם אנחנו עכשיו נייצר פרופיל, אנחנו פוגעים בכל הנפגעות והנפגעים שלא נפגעים על ידי אנשים שעונים על הפרופיל הזה.

<ספיר חכמון: המטרה שלנו להגיד שכולם פוגעים, החברה שלנו חולה באופן כללי ואנחנו צריכים לטפל בכל המגזרים כמו שאנחנו עושים עכשיו, מטפלים בכל המגזרים.

מכלוף מיקי זוהר: אני מודה לך על הדברים.

מכלוף מיקי זוהר: אני מפנה אותך לדבריו של חבר הכנסת יהודה גליק שאמר שזה שיש עוד בעיות, לא אומר שאסור לדבר על בעיה מסוימת.

<ספיר חכמון: נכון.

<ספיר חכמון: אבל גם אסור להציג אותה באופן שהוא לא נכון.

<אורי נרוב: אני מהמרכז הרפורמי לדת ומדינה.

<אורי נרוב: אני רוצה לפתוח בהתנצלות על שהתפרצתי כמה פעמים עד כה.

<אורי נרוב: אני לא מתאפיין בזה אבל פשוט לא יכולתי לשאת את מה שהולך כאן.

<אורי נרוב: נתחיל בזה שהוזמנו לכאן נציגים של ארגון להב"ה שהוא ארגון גזעני, מסית, מפלג, כל האג'נדה שלו היא למנוע מערבים לקחת חלק פעיל בחברה הישראלית.

<אורי נרוב: הם רוצים להדיר את האנשים האלה ולהעיף אותם מכאן לכל הרוחות.

<אורי נרוב: זה חד משמעי.

<אורי נרוב: בנצי גופשטיין הוא הרוח החיה בארגון הזה.

<קריאה: תתייחס לעניין.

<קריאה: מה זה מעניין ארגון אחר עכשיו?

מכלוף מיקי זוהר: חברים, עוד שתי דקות אנחנו מסיימים את הדיון.

מכלוף מיקי זוהר: אני לא יודע אם לכולם תהיה אפשרות לדבר.

מכלוף מיקי זוהר: אני מבקש שכל אחד ידבר קצר בלי הפרעות.

מכלוף מיקי זוהר: אני רק רוצה לומר בהמשך לדבריך שאני מצר על כך שארגון להב"ה לא שלח נציג מטעמו לדבר כאן בדיון.

<אורי נרוב: הארגון הוא ארגון - - -

<קריאה: תתרום לדיון.

<אורי נרוב: אני אתרום.

<קריאה: דבר על התופעה.

<קריאה: תעזור לה.

<קריאה: תגיד משהו.

מכלוף מיקי זוהר: אמרתי שאני מצר על כך שארגון להב"ה לא הגיע לומר את דברו כי אם בדמוקרטיה הישראלית יש מקום לשוברים שתיקה ולעדאללה, שיהיה מקום גם ללהב"ה.

<קריאה: אנשים שמכים נשים.

מכלוף מיקי זוהר: אני לא יודע מה הם עושים ואני לא מכיר מה שהם עושים.

<אורי נרוב: תסתכל בפסיקה של בית המשפט שאמר את דברו.

<קריאה: זה לא הדיון.

<קריאה: תעזור לחברה הישראלית.

מכלוף מיקי זוהר: זה לא משנה.

מכלוף מיקי זוהר: אלא אם כן הוא עובר על החוק.

<אורי נרוב: הם עוברים על החוק וזה נקבע.

מכלוף מיקי זוהר: מי שעבר על החוק, שייכנס לבית הסוהר.

מכלוף מיקי זוהר: מי שלא, החופש הדמוקרטי יאפשר לו לדבר.

<אורי נרוב: להב"ה ובנצי גופשטיין זה היינו הך.

מכלוף מיקי זוהר: אני לא מתייחס כרגע לפרסונה כזו או אחרת.

<אורי נרוב: נעזוב את להב"ה.

<אורי נרוב: זה לא גוף העניין.

<לילי הלפרין: מותר לו לצלם אותנו?

<לילי הלפרין: אני רוצה לדעת אם מותר לו לצלם.

מכלוף מיקי זוהר: זה הנהלת הוועדה.

מכלוף מיקי זוהר: הדיון מצולם בטלוויזיה.

מכלוף מיקי זוהר: אני לא יודע איך זה עובד.

<לילי הלפרין: הוא מצלם אותנו כל הזמן.

<לילי הלפרין: אני מבקשת לכבות את המצלמה.

<קריאה: הם באים לכאן קבוע.

<קריאה: זה ידוע.

<קריאה: זה לא חדש.

<לילי הלפרין: לא.

<לילי הלפרין: זה בניגוד לחוק.

מכלוף מיקי זוהר: תפני לשומר בעניין הזה.

<קריאה: את עושה תנועות אלימות עם הידיים.

מכלוף מיקי זוהר: הדיון מצולם ומשודר.

מכלוף מיקי זוהר: מותר לו לצלם.

<אורי נרוב: באמת הלב שלי יוצא אליך, עם הסיפור שלך ועם כל מה שאת מספרת.

<אורי נרוב: זה קשה.

<אורי נרוב: אני מכיר את הדברים האלה ממקום מאוד מאוד אישי ובאמת הלב שלי יוצא אליך.

<אורי נרוב: אבל, וכאן בא אבל, כשאתם באים ואתם מציגים כאן איזושהי טענה שיש תופעה, דבר שלא נתמך בנתונים, ואני לא אומר שזה לא קורה אבל בואו תציגו נתונים שתומכים בזה שמדובר כאן בתופעה רחבת היקף.

<אורי נרוב: אתם לוקחים את הטענה הלא מבוססת הזאת ואתם באים ואומרים שאנחנו עכשיו רוצים להגיד שכל הערבים מאופיינים ככאלה.

<קריאה: לא, לא אמרנו את זה.

<קריאה: אף אחד לא אמר את זה.

<קריאה: מי אמר את זה?

<קריאה: אל תכניס לנו מלים לפה.

<אורי נרוב: כשאתם לוקחים את הריכוז לדמות של ההטרדה המינית.

מכלוף מיקי זוהר: זה לא נכון.

מכלוף מיקי זוהר: אף אחד לא אמר את זה.

<אורי נרוב: אתם מתרכזים במקום הגזעני.

מכלוף מיקי זוהר: אף אחד לא אמר את זה.

מכלוף מיקי זוהר: אדוני, סיים את דבריך בבקשה.

מכלוף מיקי זוהר: אתה אומר דברים שהם לא נכונים.

<אורי נרוב: אתה פתחת את הדיון בזה.

<אורי נרוב: יוליה מלינובסקי אמרה שמוסלמים הם חיות.

מכלוף מיקי זוהר: אני לא אמרתי משפט כזה.

<אורי נרוב: לא אתה.

<אורי נרוב: חברת הכנסת.

<תום ניסני: היא לא אמרה.

מכלוף מיקי זוהר: גם יוליה מלינובסקי לא אמרה משפט כזה.

מכלוף מיקי זוהר: היא אמרה שיש באיסלם איזושהי מגמה כזאת אבל היא לא אמרה דבר כזה.

מכלוף מיקי זוהר: אני אומר לך שאף אחד כאן לא אמר את זה.

<אורי נרוב: אתה אמרת שבחברה הערבית מקובל שהאישה היא נחותה.

מכלוף מיקי זוהר: אף אחד כאן לא מקטלג, לא ערבים ולא מוסלמים.

<אורי נרוב: אתה אמרת שבחברה המוסלמית האישה היא נחותה.

<אורי נרוב: אתה נתת אמירה כזאת.

מכלוף מיקי זוהר: אמרתי שהמנטליות הערבית יוצרת מצב שאישה נחותה.

מכלוף מיקי זוהר: כן, אמרתי ואני עומד מאחורי דבריי.

<תום ניסני: אתה מוכן לומר דעה משלך ולא להתייחס למה שנאמר כאן?

מכלוף מיקי זוהר: אל תיקח חצאי דברים שלי.

<תום ניסני: תגיד דעה.

<תום ניסני: תתרום לדיון.

<אורי נרוב: אתם לוקחים את הדיון הזה ובמקום לרסן אותו - - -

<תום ניסני: תתרום לדיון.

<תום ניסני: תדבר על התופעה.

<תום ניסני: תגן על הבנות האלה.

<תום ניסני: אתה היית באוניברסיטה העברית לאחרונה?

<תום ניסני: תתביישו.

מכלוף מיקי זוהר: תודה.

<לורן פוריס: ארגון ההורים לא קיבל נתונים על הטרדות מיניות, נתונים שמתמקדים בציבור הערבי.

<לורן פוריס: היינו מודים לאדוני אם לקראת הדיון הבא או בכלל נוכל לקבל אותם.

מכלוף מיקי זוהר: יהיה דיון המשך.

<לורן פוריס: אם אפשר יהיה לעשות פילוח כדי שפשוט אפשר יהיה למקד את העניין יותר ולא לדבר על השערות.

מכלוף מיקי זוהר: כן.

מכלוף מיקי זוהר: תודה.

מכלוף מיקי זוהר: אחרונת הדוברים.

<נעם וילדר: אני מקדמת מדיניות בפורום תג מאיר.

<נעם וילדר: אני מקווה שהדברים שאני אומרת, לא יתפרצו לדבריי ותנו לי מספיק קרדיט שכתבתי את הדברים בעצמי ואף אחד לא כתב אותם עבורי.

<נעם וילדר: אף אחד לא שלח אותי לכאן מטעם איזשהו משהו.

מכלוף מיקי זוהר: מאחר ואין לך כל כך הרבה זמן לדבר, תיגשי לעניין.

<נעם וילדר: אני חייבת לומר שמתהפכת לי הבטן בדיון הזה.

מכלוף מיקי זוהר: לי נורא מתהפכת הבטן על כל הנשים שמוטרדות.

<נעם וילדר: גם אני אישה, גם אני בחורה צעירה.

מכלוף מיקי זוהר: גם לי יש ילדה ויש לי אישה ואני לא רוצה שיטרידו אותן.

<נעם וילדר: אני גם סטודנטית ואני גם חווה הטרדות מיניות על בסיס יום יומי.

<נעם וילדר: אני מבינה את שרה ואני מבינה למה קשה להתלונן במשטרה כי כשמישהו אומר לך אמירה דרך האוטו ובורח, אין מה ללכת למשטרה ואין איך לומר.

<נעם וילדר: אבל אני מסכימה עם מה שנאמר כאן.

<נעם וילדר: ההצגה שזאת תופעה כאיזשהו משהו שהמטרידים אם בהכרח ערבים והמוטרדות הן יהודיות - - -

מכלוף מיקי זוהר: לא נאמר דבר כזה.

מכלוף מיקי זוהר: זה שקר מוחלט.

<נעם וילדר: אתה אמרת את זה.

מכלוף מיקי זוהר: לא נאמר דבר כזה.

מכלוף מיקי זוהר: שקר מוחלט.

<נעם וילדר: תן לי לדבר.

<נעם וילדר: אני חייבת להגיד כאישה - - -

מכלוף מיקי זוהר: לא נאמר.

מכלוף מיקי זוהר: גברתי, צר לי לאכזב אותך.

מכלוף מיקי זוהר: לא נאמרה אמירה כזאת.

<נעם וילדר: נאמר.

<נעם וילדר: אני רוצה להמשיך את דבריי.

<נעם וילדר: העניין הזה שאנחנו צריכים לדאוג ליהודיות ויש איזשהו ציבור שהוא נעלה מעל נשים אחרות, הוא בעייתי.

מכלוף מיקי זוהר: ממש לא.

מכלוף מיקי זוהר: אמרנו שצריך לדאוג גם לערביות.

<קריאה: את התבלבלת.

<קריאה: נאמר להפך.

<נעם וילדר: נאמר כאן על ידי דוברים.

<נעם וילדר: אני חייבת להגיד שזה עוול מה שנעשה למוטרדות.

<נעם וילדר: אני לפני שנה הוטרדתי על ידי אדם חרדי ואני תוהה אם בדיון כאן ממה שעולה, אני צריכה להרגיש מחוללת פחות בגלל שזה אדם חרדי ולא איזה ערבי.

<קריאה: הם פשוט מעוותים את המציאות.

מכלוף מיקי זוהר: גברתי, את אומרת דברים שמעוותים את המציאות.

<נעם וילדר: אתה אמרת בעצמך.

<נעם וילדר: אמרת שבחברה הערבית יש מושג רווח שמותר להטריד מינית יהודייה.

מכלוף מיקי זוהר: נכון.

<נעם וילדר: ואסור להטריד מינית ערבייה.

מכלוף מיקי זוהר: נכון.

מכלוף מיקי זוהר: אמרתי את זה.

<נעם וילדר: אתה צובע כאן אוכלוסייה שלמה.

מכלוף מיקי זוהר: זו האמת, גברתי.

<נעם וילדר: איזו אמת?

מכלוף מיקי זוהר: תתמודדי אתה.

<נעם וילדר: איפה האמת?

מכלוף מיקי זוהר: תתמודדי אתה.

<נעם וילדר: זה משרת אג'נדה שלך וזה לא מסתדר עם העובדות.

<קריאה: ארגוני הקרן החדשה ידאגו כמובן.

מכלוף מיקי זוהר: סיכום הדיון.

מכלוף מיקי זוהר: מסקנות הדיון.

מכלוף מיקי זוהר: הוועדה בראשותי התכנסה היום לדון על מנת להציף את תופעת ההטרדות המיניות של נשים ונערות יהודיות על ידי ערבים באזורי הפריפריה ובאזורים מוחלשים, תופעה שאינה מצויה על סדר היום הציבורי ואינה מטופלת כראוי על ידי גורמי הטיפול.

מכלוף מיקי זוהר: אין בכוונת הוועדה באמצעות דיון זה להשליך על אוכלוסייה כזו או אחרת אלא למגר תופעה ספציפית שזה מהות הדיון של היום.

מכלוף מיקי זוהר: הוועדה למדה כי אותן נשים ונערות המוטרדות על ידי ערבים אינן מצויות בתוך הסטטיסטיקה הכללית בחלק מהמקרים משום שהן חוששות עד מאוד לחשוף את העניין וגם לעתים בלתי אפשרי לחשוף את העניין כי אותו מטריד נעלם מאזור הפעולה בתוך פרק זמן קצר.

מכלוף מיקי זוהר: הוועדה דורשת מהשר לביטחון פנים להורות למשטרה ומשרת המשפטים להורות לפרקליטות לבחון תופעה זו באופן יסודי ומעמיק תוך פילוח הנתונים על ידי ערים בין אוכלוסייה לאוכלוסייה, ערבית ויהודית, על מנת לבדוק האם התופעה עליה דיברנו היום בדיון קיימת, לעומת אוכלוסיות אחרות וערים אחרות.

מכלוף מיקי זוהר: הוועדה תפנה לשר החינוך ותקרא לפעול להגברת ההסברה על תופעות ההטרדות המיניות בבתי הספר במגזר הערבי כולל הנושאים שהועלו כאן בדיון.

מכלוף מיקי זוהר: הוועדה תקיים דיון המשך בנושא אחרי הצגת הנתונים גם של המשטרה וגם של הפרקליטות.

מכלוף מיקי זוהר: תודה רבה.

מכלוף מיקי זוהר: הישיבה נעולה.